Λόγος εις τον Ευαγγελισμόν της Υπεραγίας Δεσποίνης ημών Θεοτόκου (Ανδρέου Κρήτης) | Λόγοι των Αγίων μας - Άγιος Κοσμάς Ο Αιτωλός | Ορθόδοξος Ιεραποστολικός Σύνδεσμος\nΕορτολόγιο: 23/1 Διονύσιος ο εν Ολύμπω, Όσιος *... 20:43 - 23/1/2022\nΤετάρτη, 7 Απριλίου 2021 - 5485 εμφανίσεις άρθρου\nΛΟΓΟΣ ΕΙΣ ΤΟΝ ΕΥΑΓΓΕΛΙΣΜΟΝ ΤΗΣ ΥΠΕΡΑΓΙΑΣ ΔΕΣΠΟΙΝΗΣ ΗΜΩΝ ΘΕΟΤΟΚΟΥ\nΛοιπόν, ας αγάλλονται τα σύμπαντα σήμερα και η φύσις ας σκιρτά. Διότι ανοίγεται ο ουρανός και η γη υποδέχεται κρυφά τον Βασιλέα του παντός. Η Ναζαρέτ μιμείται την Εδέμ και δέχεται στους κόλπους της τον φυτουργό της Εδέμ. Ο Πατήρ των οικτιρμών μόνος του μνηστεύεται την ανθρώπινη ευτέλεια δια μέσου του μόνου γεννηθέντος από αυτόν. Και ο Γαβριήλ υπηρετεί το μυστήριο και προσφωνεί ήσυχα την Παρθένο με το Χαίρε, για να διασώση η θυγάτηρ του Αδάμ, που ανέτειλε από τον Δαβίδ, την χαρά που έχασε η προμήτωρ. Σήμερα ο Πατήρ της δόξης ευσπλαχνίσθηκε το ανθρώπινο γένος και κοίταξε με συμπάθεια την φύση που εφθάρη από τον Αδάμ. Σήμερα ο χορηγός της ευσπλαχνίας φανερώνει την άβυσσο των πανάγαθων σπλάγχνων του και διοχετεύει στην κτίση το έλεος Του, που είναι άφθονο σαν το νερό που καλύπτει τις θάλασσες.\nΑυτό είναι το γεγονός που πανηγυρίζουμε τώρα· και αυτήν την παραγγελία δέχεται ο Γαβριήλ και μεσιτεύει ανάμεσα στην θεότητα και την ανθρωπότητα και πρώτος ευαγγελίζεται στην Παρθένο τις εγγυήσεις τής ολοκληρωτικής συνδιαλλαγής. Διότι ο Πατήρ των οικτίρμων συμπόνεσε το γένος μας που είχε ήδη καταφθαρή από το ολίσθημα της αμαρτίας και ενθυμήθηκε το έργο των χειρών Του. Και επειδή δεν υπέφερε να μας βλέπη να χανόμαστε έως τέλους, κατά πρώτον έδωσε στα χέρια του Μωϋσέως τον Νόμο, που ήταν γραμμένος σε λίθινες πλάκες. Καθώς όμως ο νόμος δεν είχε κανένα αποτέλεσμα, απέστειλε πνευματοφόρους άνδρες, εννοώ τους διορατικούς προφήτες, οι οποίοι έδειχναν όλες τις ευθείες οδούς του Θεού. Παρ’ όλο δε που έκλεισαν τις αισθήσεις τους αυτοί προς τους οποίους απεστάλησαν και δεν βελτιώθηκαν καθόλου, ωστόσο ούτε τότε παρέβλεψε ο Πλάστης το πλάσμα μας, αλλά εξαπέστειλε σε μας τους αναξίους, εις ους τα τέλη των αιώνων κατήντησε, τον ομόθρονο και ισοσθενή και ισάγαθο Υιό του, ο οποίος προήλθε από τους υπεράγαθους και πανάμωμους κόλπους Του. Διότι έκρινε πως πρέπει μάλλον να εργασθεί για την σωτηρία αυτών που έχουν ναυαγήσει, παρά να παράβλεψη αυτό το τόσο σπουδαίο πλάσμα που έφτιαξε.\nΑφού λοιπόν ώρισε σε κάποιον από τους πρώτους Του αγγέλους να διακονήσει στο μυστήριο, νομίζω ότι αυτά του παρήγγειλε με το νεύμα της οικείας Του μεγαλειότητας: «Εμπρός λοιπόν, Γαβριήλ, πήγαινε στη Ναζαρέτ, την πόλη της Γαλιλαίας, στην οποία κατοικεί κόρη Παρθένος μνηστευμένη με άνδρα πού ονομάζεται Ιωσήφ. Το όνομα της Παρθένου είναι Μαρία».\nΛέγει, στη Ναζαρέτ. Για ποιο λόγο; Για να συλλέξει ό Παντοκράτωρ το θεοχαρίτωτο κάλλος της παρθενίας, όπως ακριβώς το τριαντάφυλλο, από ακανθωτή χώρα· και για την προφητεία, ότι Ναζωραίος κληθήσεται. Ποιος; Αυτός πού ανακηρύσσεται κατόπιν από τον Ναθαναήλ, Υιός Θεού και Βασιλεύς του Ισραήλ. Είναι βέβαια συνήθεια ο Γαβριήλ να διακονεί στα μυστήρια του Θεού, όπως το είδαμε στην περίπτωση του Δανιήλ. «Πήγαινε λοιπόν στην πόλη της Γαλιλαίας Ναζαρέτ· και σαν φθάσεις σ’ αυτήν, σπεύσε πρώτα να ανακοινώσης στην Παρθένο αυτό το χαρμόσυνο μήνυμα της χαράς, το οποίο είχε χάσει προηγουμένως η Εύα. Και πρόσεξε μην της ταράξεις την ψυχή· διότι το μήνυμα είναι χαράς, όχι καταστροφής· ο ασπασμός είναι ευφροσύνης και όχι αθυμίας. Γιατί ποια χαρά ήταν ή θα είναι μεγαλύτερη για το ανθρώπινο γένος, από το να γίνη συμμέτοχος της θείας φύσεως και, με την προς Αυτόν άμεση επαφή, να ενωθεί και να γίνη ένα με Αυτόν καθ’ υπόστασιν; Ποιο πράγμα είναι πιο θαυμαστό, από το να βλέπεις την συγκατάβαση του Θεού, που φθάνει μέχρι και την κυοφορία μέσα στην μήτρα μιας γυναίκας;\n"Ω, τι παράδοξα πράγματα! Ο Θεός μέσα στα μόρια μιας γυναίκας, "ο τον ουρανόν θρόνον έχων και υποπόδιον την γην". Ο Θεός να ευρίσκεται μέσα στην κοιλιά μιας γυναίκας, αυτός που είναι υπερουράνιος και σύνθρονος της πατρικής αϊδιότητος. Και ποιο πράγμα είναι πιο παράδοξο από αυτό, από το να παρουσιάζεται δηλαδή ο Θεός ανθρωπόμορφος, χωρίς να εξέρχεται από την Θεότητά Του; Και από το να βλέπουμε την ανθρώπινη φύση να είναι ολόκληρη συνενωμένη με τον Πλάστη της, για να θεωθή ολόκληρος ο άνθρωπος που έπεσε πρώτος στην αμαρτία;\nΤι έκανε λοιπόν ο Γαβριήλ; Όταν τα άκουσε αυτά και κατάλαβε πως η διαταγή είναι βέβαια επικυρωμένη με θεϊκή απόφαση αλλά ξεπερνά την δύναμη του, έμεινε μετέωρος ανάμεσα στον φόβο και την χαρά και του ήταν φανερό πως δεν πρέπει να ξεθαρρεύει· αλλά επίσης δεν έκρινε και ασφαλές το να αντιλέγει. Ακολουθώντας λοιπόν το θεϊκό πρόσταγμα, πέταξε κάτω προς την Παρθένο και φθάνοντας στη Ναζαρέτ, στάθηκε στο δωμάτιο. Έπειτα έμεινε σκεπτικός και βασανιζόταν από διαφόρους λογισμούς, σαν να βρισκόταν σε αμηχανία· και νομίζω πώς αυτά αναλογιζόταν:\n«Από που ν’ αρχίσω να εκτελώ την απόφαση του Θεού; Να εισέλθω βιαστικά στον θάλαμο; Αλλά τότε θα ταράξω την ψυχή τής Παρθένου. Να προχωρήσω πιο αργά; Αλλά η κόρη θα νομίσει πως μπήκα αυθαίρετα. Να χτυπήσω την πόρτα; Αλλά πώς; Δεν είναι χαρακτηριστικό των αγγέλων αυτό, ούτε κάτι από τα αισθητά μπορεί να εμποδίση το ασώματο. Να ανοίξω πρώτα την πύλη; Αλλά και αν ακόμη αυτή είναι κλειστή, εγώ μπορώ να εισέλθω. Να την καλέσω με το όνομα της; Άλλα θα τρομάξω την κόρη. Αυτό λοιπόν θα κάνω. Θα ενεργήσω ανάλογα με την επιθυμία Αυτού που μ’ έστειλε· διότι έχει σκοπό να σώσει το ανθρώπινο γένος. Και η επιθυμία Του βέβαια αν και είναι κάπως παράδοξη, είναι όμως γεμάτη ευσπλαχνία και σύμβολο καταλλαγής. Πώς άραγε να πλησιάσω την Παρθένο; Για ποιο πράγμα να της μιλήσω πρώτα; Για το χαρμόσυνο μήνυμα ή για την ενοίκησι του Κυρίου μου; Για την επέλευση του Πνεύματος ή για την επισκίαση του Υψίστου; Θα χαιρετήσω λοιπόν την Παρθένο, θα της ανακοινώσω το θαύμα, θα την πλησιάσω, θα της απευθύνω τον χαιρετισμό και θα της προσφωνήσω ήρεμα το· "Χαίρε". Αυτό θα με βοηθήσει να της μιλήσω με παρρησία. Ας προπορευθεί, ως εγγύησης για την συνομιλία μου με αυτήν, το "Χαίρε". Διότι αυτό και μόνο το άκουσμα του "Χαίρε", επειδή δεν θα προξενήση κανένα φόβο στην κόρη, θα εξομαλύνει από πριν την κατάσταση της ψυχής της. Από την χαρά λοιπόν θ’ αρχίσω να της αναγγέλλω τα μηνύματα της χαράς. Διότι έτσι αρμόζει στην Βασίλισσα, με χαρμόσυνα μηνύματα να την χαιρετούμε. Διότι ο τρόπος είναι χαροποιός, ο καιρός ευφρόσυνος, το παράγγελμα χαρμόσυνο, το βούλευμα σωτήριο και προοίμιο ακατάληπτης χαράς».\nΑυτά λοιπόν αφού αποφάσισε ο Αρχάγγελος, πορεύθηκε στην παστάδα και πλησίασε τον θάλαμο μέσα στον όποιο κατοικούσε η Παρθένος. Προσήγγιζε ήσυχα στην θύρα και, αφού εισήλθε, προσφώνησε την Παρθένο με ήρεμη φωνή:\n«Χαῖρε, κεχαριτωμένη, ὁ Κύριος μετά σοῦ». Αυτός που υπάρχει πριν από σένα, σήμερα γίνεται μαζί με σένα και μετά από λίγο θα προέλθει από σένα· τότε αϊδιος, τώρα χρονικώς. Πω, πω, τι αμέτρητη φιλανθρωπία! Πόσο μεγάλη αγαθοσύνη! Δεν αρκέσθηκε στο μήνυμα της χαράς, αλλά ωνόμασε και τον αυτουργό της χαράς με την κύηση της Παρθένου. Διότι το, «ο Κύριος μετά σου», δείχνει ολοφάνερα πως παρευρίσκεται ο ίδιος ο Βασιλεύς και ολόκληρος σωματώνεται μέσα της, χωρίς όμως να απομακρύνεται από την οικεία του δόξα.\n«Χαῖρε, κεχαριτωμένη, ὁ Κύριος μετά σοῦ». Χαίρε, συ που είσαι το όργανο της χαράς με το οποίο ελύθη η καταδίκη της κατάρας και την θέση της κατέλαβε δίκαια η χαρά. Χαίρε, συ που είσαι αληθινά ευλογημένη· χαίρε, η λελαμπρυσμένη· χαίρε, το καλλωπισμένο ανάκτορο της θείας δόξης· χαίρε, το ιερό παλάτι του βασιλέως· χαίρε, νυμφών, εις τον οποίο ο Χριστός ενυμφεύθη την ανθρωπότητα· χαίρε, συ που εξελέγης από τον Θεό πριν να γεννηθείς· χαίρε, το μέσο συνδιαλλαγής του Θεού προς τους ανθρώπους· χαίρε, θησαυρέ της ακήρατου ζωής· χαίρε, ουρανέ, υπερουράνιο οίκημα του Ηλίου της δόξης· χαίρε, ευρύχωρο χωρίο του Θεού πού δεν είναι χωρητός πουθενά εκτός μόνον από σένα· χαίρε, γη αγία παρθενική, από την οποία δημιουργήθηκε με άρρητο θεοπλαστία ο νέος Αδάμ για να διάσωση τον παλαιό· χαίρε, ζύμη αγία θεόπλαστη, από την οποία ζυμώθηκε όλο το φύραμα του ανθρωπίνου γένους και, αφού μετεβλήθη σε άρτο από το σώμα του Χριστού, αποτέλεσε ένα παράδοξο κράμα.\n«Εὐλογημένη σύ ἐν γυναιξίν καί εὐλογημένος ὁ καρπός τῆς κοιλίας σου». Και πολύ σωστά ευλογημένη. Διότι σε ευλόγησε ο Θεός, εσένα το σκήνωμά Του, που εκυοφόρησες απεριλήπτως τον υπερπλήρη της Πατρικής δόξης άνθρωπο Ιησού Χριστό, που είναι και Θεός, τέλειος κατά τις φύσεις από τις οποίες και στις οποίες συνέστη. «Ευλογημένη συ εν γυναιξίν», η οποία εχώρησες αστενοχωρήτως μέσα εις το ασύλητο ταμείο της παρθενίας σου τον ουράνιο θησαυρό, εν ω πάντες εισιν οι θησαυροί της σοφίας και της γνώσεως απόκρυφοι. Συ είσαι αληθινά ευλογημένη, ης η κοιλία θημωνιά Αλώνιος· διότι καρποφόρησες ασπερμάτως και αγεωργήτως καρπό ευλογίας, τον στάχυ της αφθαρσίας Χριστό, καθώς προσέφερες στον γεωργό της σωτηρίας μας πλούσιο θερισμό, χιλιάδες μακαρίων ψυχών. Εσύ είσαι αληθινά ευλογημένη, η οποία μόνη απ’ όλες τις μητέρες προετοιμάσθηκες να γίνεις μητέρα του Κτίστου σου και όμως απέφυγες όσα παθαίνουν οι μητέρες. Διότι δεν διεφθάρη από μητρικές ωδίνες η εξαίρετη σου παρθενία, καθώς ο παρθενικός σου βλαστός διαφύλαξε σώα τα σήμαντρα της αγνείας σου. Συ είσαι πραγματικά ευλογημένη, η μόνη που κυοφόρησες δίχως άνδρα αυτόν που άπλωσε τους ουρανούς και ουράνωσε ξενοπρεπώς την γη της παρθενίας σου. «Ευλογημένη συ εν γυναιξίν», η μόνη που αξιώθηκε την ευλογία την οποία υποσχέθηκε ο Θεός με τον Αβραάμ στα έθνη. Εσύ είσαι αληθινά ευλογημένη, γιατί μόνο εσύ χρημάτισες μητέρα του ευλογημένου παιδιού Ιησού Χριστού του Σωτήρα μας, δια μέσου της οποίας κράζουν τα έθνη: «Ευλογημένος ο ερχόμενος εν ονόματι Κυρίου» και, «Ευλογητό το όνομα της δόξης αυτού εις τον αιώνα· και πληρωθήσεται της δόξης αυτού πάσα η γη· γένοιτο, γένοιτο».\n«Εὐλογημένη σύ ἐν γυναιξίν καί εὐλογημένος ὁ καρπός τῆς κοιλίας σου». Καρπός, από τον όποιο έφαγε ο πρωτόπλαστος Αδάμ και εξήμεσε την αρχαία κατάποσι, με την οποία δέχθηκε μέσα του το δέλεαρ της απάτης. Καρπός, από τον όποιο πηγάζει ο γλυκασμός της πικρής γεύσεως του ξύλου και ο οποίος αποκαθαίρει την ανθρωπότητα· ο οποίος ανέβλυσε πηγές ποταμηφόρες για χάρι του Ισραήλ που περιπλανιόταν στην έρημο και γλύκανε την Μερράν και έβρεξε ψωμί, παράξενη τροφή και αγεώργητη. Ευλογημένος ο καρπός, ο οποίος μετέβαλε τα ύδατα πού ήσαν πικρά και προκαλούσαν ατεκνία σε πόσιμα και γόνιμα με την βοήθεια του Ελισσαίου που έχυσε σ’ αυτά αλάτι. Ευλογημένος ο καρπός ο οποίος προήλθε από τον ακήρατο βλαστό της παρθενικής μήτρας, ως βότρυς ωριμασμένος κατά υπερφυή τρόπο. Ευλογημένος ο καρπός από τον όποιο αναβλύζουν πηγές ύδατος αλλομένου εις ζωήν αιώνιον. Καρπός, από τον όποιο προέρχεται ο ζωηφόρος άρτος, το σώμα του Κυρίου και ποτήρι αθανασίας που παρέχει σωτήριο ποτό. Ευλογημένος ο καρπός, τον όποιο ευλογεί κάθε γλώσσα επουρανίων και επιγείων και καταχθόνιων, με τον τριπλασιασμό της αγιαστικής Τριαδικής Θεότητας και τον κατατάσσει βέβαια στην ίδια ουσία, αλλά τον διαχωρίζει ως προς την ιδιαίτερη υπόσταση. «Εὐλογημένη σύ ἐν γυναιξίν καί εὐλογημένος ὁ καρπός τῆς κοιλίας σου».\n«Ἡ δέ -λέγει- ἐπί τῷ λόγῳ αὐτοῦ διεταράχθη καί διελογίζετο ποταπός εἴη ὁ ἀσπασμός οὗτος». Λέγει ότι ταράχθηκε, όχι γιατί έπεσε σε απιστία· αποκλείεται. Αντίθετα μάλλον από ευλάβεια προς την παράξενη προσφώνηση, διότι της φάνηκε σαν μαντεία αυτό που έβλεπε. Ούτε έπαθε αυτό που συνέβη στον Ζαχαρία μέσα στα άδυτα από την απιστία του, εξ αιτίας της οποίας δέχθηκε την τιμωρία από τα γεννητικά στα φωνητικά όργανα και αντάλλαξε την ατεκνία με την αφωνία. Αλλά καθώς ήταν καθαρή από κάθε ψόγο και από οποιαδήποτε επιμειξία προς άνδρα και από κάθε ελευθεριάζουσα συνήθεια και είχε συνηθίσει να προσηλώνει το νου της στην ακλινή θεωρία των ουρανίων, δέχθηκε μέσα στην ψυχή της ταραχή από τον ασπασμό, επειδή ήταν φυσικό, μια και ήταν απαρρησίαστη, να διστάσει εκείνη την στιγμή και να ανακρίνει με το λογικό αυτό που της είχε λεχθεί και όχι ν’ ανοίξη τ’ αυτιά της ως έτυχε και απερίσκεπτα σ’ αυτόν που της μιλούσε. Για αυτό, πολύ σοφά ο ευαγγελιστής το επισήμανε και είπε· «η δε διελογίζετο». Σαν να εξέταζε τους διαλογισμούς της με το κριτήριο της καθαράς διανοίας, ώστε να μην παραδεχθεί χωρίς κρίση τους λόγους. Έλεγε: «ποταπός είη ο ασπασμός ούτος;» Διότι ήταν φυσικό, αυτή που ήταν ευγενής και θυγατέρα του Δαβίδ να μην είναι ανίδεος των διηγήσεων που αναφέρονται στις θείες Γραφές. Έτσι έστρεψε το νου της αμέσως προς την πτώση της προμήτορος, αναλογιζόμενη το ολίσθημα εξ αιτίας της απάτης και όσα άλλα παρόμοια εξιστορήθηκαν από τους παλαιούς. Επομένως δεν έκανε άσχημα ο ευαγγελιστής που γράφει πώς διαλογιζόταν. Επίσης, το έκανε αυτό και για να δείξει πόση σύνεση είχε, καθώς και την σταθερή και πάγια και αρέμβαστη γνώση της. Διότι δεν πρέπει να γίνει αποδοχή της προσφωνήσεως χωρίς προηγουμένως να γίνει βέβαιο πως είναι καλή, ύστερα από προσεκτική εξέταση. Πλην όμως, επειδή προσπαθούσε να καταστείλει την ταραχή της ψυχής, δεν πρόφερε καμία λέξη μόνο, αφού πήρε κάποιο φοβισμένο σχήμα, άφηνε να φανεί η κατάσταση τής ψυχής της και στύλωσε την σταθερότητα του ήθους της αντί για την φωνή της. Έλεγε μέσα της· «ποταπός είη ο ασπασμός ούτος;» Μήπως μόνη εγώ απ’ όλες τις γυναίκες θα καινοτομήσω την φύση; Μήπως μόνο εγώ μπορώ να κυοφορήσω καρπό χωρίς να συνέλθω με άνδρα; «Ποταπός είη ο ασπασμός ούτος;» Ποιος έφερε αυτή την αγγελία και από που μπήκε; Να είναι άνθρωπος αυτός που ομιλεί; Αλλά φαίνεται ως ασώματος. Να είναι άγγελος; Αλλά μιλάει σαν άνθρωπος. Αγνοώ τι είναι αυτό που βλέπω και απορώ μ’ αυτά που ακούω.\nΤι έκανε λοιπόν ο Γαβριήλ; Αμέσως μόλις κατάλαβε πως η κόρη ταράχθηκε, δεν σκέφθηκε τίποτε άλλο, αλλά αμέσως της είπε· «Μή φοβοῦ, Μαριάμ· εὕρες γάρ χάριν παρά τῷ Θεῷ». Αφού πρώτα της κατασίγασε το φόβο, ύστερα της έδωσε θάρρος λέγοντας «μη φοβάσαι, γιατί βρήκες χάρι από τον Θεό»· αυτήν που έχασε η Εύα. Με το να πει χάριν, διέλυσε την αμφιβολία της γνώμης της και το ότι της φάνηκε πως πρέπει να σκεφθή καλά το πράγμα. Και προσθέτοντας το «εύρες γαρ χάριν παρά τω Θεῲ» πιθανώς να αντέκρουσε τον φόβο της Παρθένου. «Μη φοβού Μαριάμ». Δεν είναι απατηλός ο τρόπος· δεν έχω έλθει για να σε αποπλανήσω· δεν λαλεί πάλι ο όφις που συρίζει, δεν σου μιλάω από την γη. Από τα ύψη ήλθα για να σου φέρω το χαρμόσυνο μήνυμα· και όχι απλώς ένα καλό μήνυμα, αλλά ένα μήνυμα μεγάλης χαράς. «Μη φοβού Μαριάμ»· ο ασπασμός δεν αποτελεί χλευασμό, ούτε το μήνυμα φέρει λύπη.\n«Ὁ Κύριος μετά σοῦ», ο χορηγός κάθε χαράς και Σωτήρας όλου του κόσμου. Μαζί σου, αυτός που δεν χωρίσθηκε από τους πατρικούς κόλπους, αλλά και έχει συλληφθεί μέσα στην μήτρα σου. Σε απεκάλεσα Κεχαριτωμένη για να σου φανερώσω την χαρά του μυστηρίου σου. Σε ονόμασα Κεχαριτωμένη, διότι δέχθηκες στην μήτρα σου όλη την χαρά και χαριτώθηκες με στολή που λάμπει από τα θεία χαρίσματα. Προσφώνησα «ο Κύριος μετά σού», για να δείξω ολοφάνερα την εξουσία αυτού που εισήλθε προηγουμένως μέσα σου. Διότι αυτός είναι Κύριος και Θεός εξουσιαστής άρχων ειρήνης και πατήρ του μέλλοντος αιώνος, υιός δικός σου, της Παρθένου, αλλά και Σωτήρας όλων. «Ο Κύριος μετά σού»· η χάρις και η αλήθεια μαζί σου· Κύριος του νόμου, Πατέρας της χάριτος και πηγή της αληθείας. Μη φόβου, Μαριάμ· «ο Κύριος μετά σού». Αυτός πού εξουσιάζει κάθε κυριαρχία· ο Υιός του Πατρός των φώτων, ο οποίος γεννήθηκε ανάρχως από Αυτόν και σαρκώθηκε χρονικώς από εσένα· ο οποίος ευρίσκεται στον ουρανό ολόκληρος μέσα στον κόλπο Του και κάτω στην γη ολόκληρος μέσα στην κοιλιά σου. Αυτός είναι μαζί σου και μέσα σου. Διότι πρόφθασε και εισήλθε και ενδύθηκε την μήτρα σου και έτσι ο κατά φύσιν αχώρητος έγινε μέσα σου χωρητός.\n«Μη φοβού, Μαριάμ· εύρες γαρ χάριν παρά τω Θεώ». Χάριν, την οποία δεν είχε δεχθεί η Σάρα, δεν την γνώρισε η Ρεβέκκα και δεν την βρήκε η Ραχήλ. Εύρες χάριν, την οποία δεν αξιώθηκε η ξακουστή Άννα, ούτε η Φενάννα, η αντίπαλος της. Καθ’ όσον εκείνες έγιναν μητέρες ενώ πριν ήταν άτεκνες, αλλά έχασαν μαζί με την στείρωση και την παρθενία. Εσύ όμως και μητέρα θα είσαι και θα έχεις αναφαίρετη την παρθενία. Μη φοβάσαι λοιπόν, γιατί βρήκες χάρι από τον Θεό. Χάρι, την οποία δεν βρήκε κανείς άνθρωπος σ’ όλους τους αιώνες σαν και σένα. Και ποια άλλη χάρις θα μπορούσε να εξομοιωθεί με αυτήν, πού έχει το εξαίρετο προνόμιο πως προέρχεται άμεσα από τον Θεό;\nΛοιπόν, «εὕρες γάρ χάριν παρά τῷ Θεῷ· καί ἰδού συλλήψῃ ἐν γαστρί καί τέξῃ υἱόν καί καλέσεις τό ὄνομα αὐτοῦ Ἰησοῦν».\nΠω, πω, τι θαύμα! Πρώτα της λύνει την απορία που δημιουργήθηκε μέσα της και έπειτα προσθέτει τα λόγια της ερμηνείας. Και πρόσεξε πόσα πετυχαίνει με λίγα λόγια. Καταστέλλει τον φόβο, προμηνύει την χάρι, ερμηνεύει την κύηση, προφητεύει την γέννησι, ορίζει το όνομα αυτού που θα γεννηθεί. Και δεν σταματά σ’ αυτά ο λόγος του· αλλά και για να φανερωθή καλά το μέγεθος της εξουσίας αυτού πού θα γεννηθεί, αμέσως πρόσθεσε· «οὗτος ἔσται μέγας καὶ υἱὸς ὑψίστου κληθήσεται, καὶ δώσει αὐτῷ Κύριος ὁ Θεὸς τὸν θρόνον Δαυῒδ τοῦ πατρὸς αὐτοῦ, 33 καὶ βασιλεύσει ἐπὶ τὸν οἶκον ᾿Ιακὼβ εἰς τοὺς αἰῶνας, καὶ τῆς βασιλείας αὐτοῦ οὐκ ἔσται τέλος». Είδες πώς αφαίρεσε σιγά-σιγά τον φόβο από την Παρθένο; Είδες πόσο θάρρος έδωσε στην ψυχή της; Διότι, όταν τον είπε Υιό του Υψίστου, άλλα και ότι ο Δαβίδ θα είναι ο πατέρας του, έδωσε φτερά αμέσως σ’ όλο το νου της, όπως το δείχνουν τα επόμενα.\nΚαι πρόσεξε την σύνεση της Παρθένου. Διότι, όταν τα πληροφορήθηκε αυτά και κατάλαβε το άτρεπτο της υπεροχικής εξουσίας του Θείου θελήματος, είπε προς τον Άγγελον, «πώς ἔσται μοι τοῦτο, ἐπεί ἄνδρα οὐ γινώσκω;» Παράξενα μου υπόσχεσαι, λέγει, μου αναγγέλλεις πράγματα που ξεπερνούν την φύση. Δεν έχω πείρα γάμου· διότι έχω μνηστευθεί βέβαια, αλλά δεν έχω υπανδρευθή. Τον Ιωσήφ τον γνωρίζω ως μνηστήρα και όχι ως άνδρα. Ο μνηστήρας είναι σύνοικος και όχι σύνευνος. Άσπορη η γαστέρα, άλλα όχι αρόσιμη. «Πώς έσται μοι τούτο, επεί άνδρα ου γινώσκω;» Διότι μήπως μόνον έμενα, λέγει, η φύσις θα με αναδείξη μητέρα δίχως γάμο; Μήπως μόνη εγώ αντίθετα από τους νόμους της φύσεως θα εισαγάγω στην φύση παράξενη γέννησι; Δεν προηγήθηκε γάμος, δεν έχω πείρα από άνδρα. Διότι δεν γνώρισα τον Ιωσήφ· για μένα υπήρξε φύλακας και όχι άνδρας. Και πώς έσται μοι τούτο;\nΑποκρίνεται αμέσως ό Γαβριήλ και απολεπτύνει την παχύτητα της ερωτήσεως με το ύψος της αποκρίσεως και λέγει· τι λόγια είναι αυτά που λες, τρισμακαρία; Γιατί προβάλλεις τέτοιους λόγους; Εγώ ήλθα από τον ουρανό να σου αναγγείλω την καινοπρεπή σύλληψη. Δεν σου μιλώ από την γη, όταν σου λέγω «ο Κύριος μετά σου»· και συ αναρωτιέσαι «πώς έσται μοι τούτο;» Εγώ σου ευαγγελίζομαι αυτόν που πρόφθασε να κατοίκηση μέσα στην κοιλία σου πριν από την παρουσία μου και συ μου μιλάς για άνδρα και για την γήϊνη γέννησι και λέγεις πώς θα μου συμβεί; Κατανόησε, πώς εξήνθησε η ράβδος· πώς η πέτρα γέννησε το νερό, από που το κυοφόρησε· πώς η φωτιά της βάτου προχώρησε μέσα στον θάμνο και δεν την κατέφλεξε. Εάν σε αυτά δεν δείχνεις απιστία, ούτε σε μένα να δείχνεις. Διότι αυτός που ενεργεί και αυτά και εκείνα, είναι ένας· αυτός που τον φέρεις μέσα σου. Κατά ένα παράξενο θεσμό αντίθετο με τους νόμους της φύσεως θα γίνεις τροφός αυτού που θα κυοφορήσεις. Όχι όπως η Ελισάβετ, όχι όπως η Άννα πού σε γέννησε. Διότι εκείνες έγιναν μητέρες, αφού δέχθηκαν σπέρμα, ενώ εσύ θα γέννησης χωρίς άνδρα αυτόν που κατοίκησε μέσα σου άσπορος. Και αν θα ήθελες να μάθεις τον τρόπο, θα σου τον πω και αυτόν με σαφήνεια. «Πνεῦμα Ἅγιον ἐπελεύσεται ἐπί σέ καί δύναμις ὑψίστου ἐπισκιάσει σοι». Διότι αυτός πού γεννάται δεν θα προέλθει από θέλημα σαρκός· ούτε θα μεσιτεύσει στον τοκετό της μητέρας του Θεού η ηδονή της σάρκας· διότι στάθηκε πάνω από τους όρους της φύσεως και όμως δεν είναι τελείως έξω από την φυσική ταξί, αφού ο υπερφυσικός λόγος υπερίσχυσε του φυσικού. Κανένα πάθημα δεν θα συμβεί στην επίγεια κύηση, απ’ αυτά που συνήθως την ακολουθούν, όπως κανένα δεν συνέβη στην ουράνια γέννησι. «Πνεύμα Άγιον επελεύσεται επί σε και δύναμις υψίστου επισκιάσει σοι». Πρόσεξε σε ποιο σημείο φανερώνεται το μυστήριο της Αγίας Τριάδος. Διότι, όταν είπε «Πνεύμα Άγιον», δεν εννόησε κανένα άλλον παρά τον Παράκλητο. «Δύναμη του Υψίστου», προφανώς υπονοεί τον Υιόν. Διότι με την λέξη «Ύψιστος», εισάγεται ταυτόχρονα το πρόσωπο του Πατρός. Το, «θα σε επισκίαση» νομίζω ότι αναφέρεται σε αυτό που προείδε ο Αββακούμ με τα διορατικά του μάτια ως όρος κατάσκιο και εννοούσε την Παρθένο. «διὸ καὶ τὸ γεννώμενον ἅγιον κληθήσεται υἱὸς Θεοῦ». Διότι το προαιώνιο βρέφος που διαπλάστηκε απερινόητα από το Άγιον Πνεύμα δια του αγίου Πατρός, δίκαια θα είναι άγιο και θα ονομαστή Υιός του Υψίστου, διότι υπάρχει συναίδιος Λόγος του Υψίστου. Έχει φανερωθεί λοιπόν με σαφήνεια στην Παρθένο, τι και από που και τι λογής είναι αυτό που κυοφορήθηκε μέσα της και ότι αυτό που θα γεννηθεί θα είναι Υιός του Θεού. Για να διασαφηνίση πιο ανάγλυφα και καλύτερα την δύναμη του λόγου προσθέτει την κυοφορία της Ελισάβετ. Σαν να της λέγει ότι αυτός που ήταν ικανός να δείξει ανέλπιστα γόνιμη την μήτρα στα γεράματα, είναι ολοφάνερο πώς θα δείξει και παρθένον κυοφόρο υπέρ λόγον. Γι’ αυτό προσθέτει· «ὅτι οὐκ ἀδυνατήσει παρὰ τῷ Θεῷ πᾶν ρῆμα». Μάλλον εύκολα και με πολλή σαφήνεια ό Γαβριήλ έπεισε την Παρθένο να αποδεχθεί το θαύμα, προσθέτοντας το «ουκ αδυνατήσει παρά τω Θεώ παν ρήμα».\nΤι λέγει λοιπόν το Ευαγγέλιο; «εἶπε δὲ Μαριάμ· ἰδοὺ ἡ δούλη Κυρίου· γένοιτό μοι κατὰ τὸ ρῆμά σου». Είδες σύνεση; Είδες υπερβολή ευγενικής συστολής; αφού κατάλαβε καλά την σύλληψη του τοκετού, την γέννησι του τέκνου, ποιος και τίνος θα είναι υιός και ποιος θα ονομαστή και ποιου θρόνου είναι διάδοχος και σε ποιους θα βασιλεύσει και τέλος ότι αυτός που θα γεννηθεί δεν θα εκπέσει από την βασιλεία, άφησε και αυτή να βγει απ’ το στόμα της αντίστοιχη χαρούμενη φωνή «ιδού η δούλη Κυρίου· γένοιτό μοι κατά το ρήμα σου». Και εννοεί αυτό: Να, είμαι έτοιμη και τίποτε δεν υπάρχει που θα με εμπόδιση. Η ψυχή πρόθυμη, η κοιλία εύκαιρη· διότι είναι ανέπαφη και φυλάσσεται μόνο για τον Πλάστη. «Ιδού η δούλη του Κυρίου», υπάκουη, πρόθυμη να υπηρέτηση, έτοιμη να υποδεχθεί. «Ας γίνει σύμφωνα με τον λόγο σου». Επειδή, λέγει, όλα, όσο ήταν δυνατόν τα ανήγγειλες ευθέως, όλο αυτό πού τελεσιουργείται έχει γεμίσει από χαρά και υπέρτατη δόξα. «Ιδού η δούλη Κυρίου· γένοιτό μοι κατά το ρήμα σου». Εύγε στην άφραστη οικονομία! Εύγε στην χάρι! Υπερεύγε στην άναρχη βουλή και πρόγνωση! Πραγματικά Πνεύμα Άγιο κατοίκησε μέσα στην Παρθένο και δύναμις του Υψίστου την επεσκίασε, σύμφωνα με την προορισμένη βουλή και πρόγνωση του Θεού.\nΚαι λέγει: «καί ἀπῆλθε ἀπ’ αὐτῆς ὁ ἄγγελος», αφού εκπλήρωσε το λειτούργημα που του είχε ανετέθη. Έφυγε απ’ αυτήν ο άγγελος, αλλά δεν απομακρύνθηκε ό Κύριος. Διότι ο ένας είναι περιγραπτός, κι αν ακόμη είναι ασώματος· ενώ ο άλλος είναι απερίγραπτος, κι αν ακόμη είναι χωρητός μέσα στο σώμα και την κοιλία της Παρθένου. Και ο ένας προκατήγγειλε ότι ο ερχόμενος κυοφορείται από την Παρθένο για την σωτηρία των ανθρώπων. Ενώ ο άλλος, ανέλαβε την ουσία μας και την αναμόρφωσε στον εαυτό του, αποδίδοντας στην φύση το κατ’ εικόνα και το πρώτο αξίωμα, το όποιο το έχασε από την απροσεξία των πρωτοπλάστων. Και αφού το ανύψωσε το έβαλε να καθίσει εν τοις επουράνιος υπεράνω πάσης αρχής και εξουσίας και δυνάμεως και κυριότητος και παντός ονόματος ονομαζόμενου ου μόνον εν τω αιώνι τούτω, άλλα και εν τω μέλλοντι.\nΣ’ αυτόν ανήκει η δόξα και το κράτος και η τιμή και η προσκύνησις, μαζί με τον άναρχο Του Πατέρα και το πανάγιο και ζωοποιό Πνεύμα, τώρα και πάντοτε και εις τους αιώνας των αιώνων. Αμήν.


Τελειώνει οριστικά to deal για Μοράν στην ΑΕΚ -Δανεικός στην Μάλαγα μέχρι το καλοκαίρι! – Enwsi.gr\nΤελειώνει οριστικά to deal για Μοράν στην ΑΕΚ -Δανεικός στην Μάλαγα μέχρι το καλοκαίρι!\nΣταμάτης Βούλγαρης 23/01/2019 16:40\t24 Σχόλια\nΑΕΚ και Μάλαγα συμφώνησαν για τον δανεισμό του Ερικ Μοράν με… οψιόν ανόδου\nΗ ΑΕΚ αποφάσισε να… ελαφρύνει το ρόστερ της με τους παίκτες δεν υπολογίζονται για τα βασικά πλάνα του Μαρίνου Ουζουνίδη μέχρι το τέλος της σεζόν. Ετσι, μετά την συμφωνία με τον ΟΦΗ για τον δανεισμό του Γιώργου Γιακουμάκη μέχρι το καλοκαίρι με οψιόν αγοράς, η ΑΕΚ προχωρά και το deal για να φύγει (και) ο Ερικ Μοράν όπως σας αποκάλυψε το enwsi.gr. Ο 27χρονος Ισπανός μέσος είναι παίκτης που ενδιαφέρει πολύ την Μάλαγα που δίνει «μάχη» για την άνοδο στην Primera Division.\nΕτσι, η ΑΕΚ συμφώνησε σε όλα με την Μάλαγα για δανεισμό του Μοράν μέχρι το καλοκαίρι και οψιόν απόκτησης του, η οποία είναι υποχρεωτική για την ισπανική ομάδα σε περίπτωση ανόδου. Αυτή την στιγμή είναι δεύτερη στη βαθμολογία, ένα βαθμό πίσω από την πρωτοπόρο Γρανάδα και ανεβαίνει απευθείας (στο +3 από τις ομάδες που δίνουν μπαράζ ανόδου). Αρα έχει πολλές ελπίδες να ανέβει στην Α’ Ισπανίας και να… πάρει μαζί της και τον Μοράν, ο οποίος απαλλάσσει την ΑΕΚ από το μισό του συμβόλαιο φέτος (δεσμεύεται μέχρι το 2021).\nΕτικέτες αεκ ερικ μοραν\n24/01/2019 17:58 at 17:58\nΟχι ρε γμτ…πανω σε αυτον τον παικτη επρεπε να χτιστει η νεα ΑΕΚ…\nΑφου ο τιγρης με ματι γαριδας,διεκρινε το ταλεντο του κ του εκανε κλειστο συμβολαιο,τωρα τον διωχνει????οχι αλλα πισογυρισματα!\n24/01/2019 11:28 at 11:28\nΠΙΣΩ ΣΙΜΟΕΣ ΚΑΙ ΕΞΤΡΕΜ ΠΛΕΟΝ\n24/01/2019 09:10 at 09:10\nΩχ καταλαβα….Θα βλεπουμε με αγωνια Segunda για να ανεβει η Μαλαγα…\n24/01/2019 09:47 at 09:47\nΑπο τη μια θα βλέπουμε segunda για να μην ανέβει η Λας Πάλμας και απο την άλλη για να ανέβει η Μάλαγα\n24/01/2019 09:56 at 09:56\nΤι να ανεβει η ΛΠ?? Μην πεσει και αλλη κατηγορια..!\n24/01/2019 10:00 at 10:00\nΝαι είναι σε πολύ άσχημη θέση. Αλλά έχουν και μπαράζ νομίζω\n24/01/2019 16:45 at 16:45\nΑλλαξε προπονητη….Μπορει και να σωθεί!\n24/01/2019 09:08 at 09:08\nρε παιδια …η Μαλαγα …μια πολυ καλη Ισπανικη ομαδα …..τι τον θελει τον Μοραν?????/\nτι τους ποτισαμε ????\nΜια φορα οποιος στην ΑΕΚ πετυχει αυτη τη μεταγραφη , θα τον προτεινουμε σαν τον κορυφαιο πωλητη του πλανητη..\n24/01/2019 06:31 at 06:31\nΕπιτέλους κάποιες κινήσεις προς τη σωστή κατεύθυνση. Οι απομακρύνσεις Αϊντάρεβιτς, Μοράν και\nΓιακουμάκη, η παραμονή Οικονόμου και Μπακασέτα (μακάρι να ακολουθήσουν Σιμόες και Λαμπρό),\nη αγορά Κρστισιτς και Σαμπατζούνιορ, ο Βασιλαντωνόπουλος, δείχνουν ότι υλοποιείται ένα πλάνο.\nΓια να ολοκληρωθεί βέβαια, θα χρειαστεί να μπει το χέρι πιο βαθιά στην τσέπη. Δύο εξτρέμ έστω κι\nαπό μεσαίο ράφι (αντί των Μπογιέ και Γιαννιώτα), εξασφάλιση αποτελεσματικού φορ για του χρόνου\n(Πόνσε ή Αραούχο θα ήταν οι καλύτερες λύσεις), ανανέωση Γκάλο και μια προσθήκη στα χαφ (ή 2\nαν δεν μείνουν Σιμόες και Άλεφ), νομίζω ότι θα βελτιώσουν την εικόνα της ομάδας δραματικά.\n23/01/2019 21:21 at 21:21\nειναι 13 ματσ πρωταθληματος ολα και ολα…\nγαλανο αλεφ κριστιτς σε αυτο ειδικα το συστημα θα φτασουν…\nδυσκολα να παρουμε χαφ…\nειχε 33 παικτες ροστερ…καλα κανει και μειωνει…23-24 μια χαρα ειναι\n23/01/2019 19:11 at 19:11\nΦέρτε πίσω τον Κονε! Με τρία χαφ δε βγαίνει η χρονιά. Μη βαφτίσουμε πάλι χαφ τον Τσοσιτς. Όχι άλλο κάρβουνο\n23/01/2019 21:49 at 21:49\nΤι να τον κάνουμε τον Κονέ πασά μου? να ετοιμάζει τους freddo στα Σπάτα?\n24/01/2019 00:46 at 00:46\nΓια τα τελευυαια 10 ματς το θες τον κονε. Για τα αποδυτήρια τον θέλεις επίσης. Αν δεν πάρει κονε ας ανανεώσει Σιμοες η ας πάρει ένα παίχτη στο κέντρο. Δε βγαίνει η μισή χρόνια με την υπάρχουσα κατάσταση.\n24/01/2019 09:45 at 09:45\nΧρήστο το παλουκάρι είναι 31 ετών και έχει να προπονηθεί με ομάδα απο τον Μάιο του 2018, ποιά 10 ματς.\nΤι είναι μηχανάκι να πατήσεις τη μίζα και να πάρει μπρός?\nΑσε που η θέση του καμία σχέση με του Σιμόες.\n23/01/2019 18:57 at 18:57\nΤώρα πρέπει να πάρουμε κόφτη. Με τον Σιμόες εξέδρα και το Μοράν στη Μάλαγα αδειάζει θέση στα χαφ\n24/01/2019 00:04 at 00:04\n31-1-2019 00:00 θα ανακοινωθει η ανανεωση της συνεργασιας με τον Πορτογαλο Χαφ Andre Simoes\n24/01/2019 05:55 at 05:55\n24/01/2019 09:16 at 09:16\nΦιλε Αλεξανδρε καταρχην θα συμφωνησω με τους δυο φιλους που γραφουν για Σιμοες…Αυτο βλεπω και εγω.Ακομα και να μην ανανεωσει ο Σιμοες, αλλο χαφ δεν παιρνεις ο Ρουμπαπας να γυρισει αναποδα!\nΚουτσά-στραβά το πρόγραμμα βγαίνει και με τους υπάρχοντες, αλλά σε περίπτωση καρτών (η ακόμα χειρότερα τραυματισμού) έχεις θεματάκι.\n24/01/2019 09:57 at 09:57\nΜαζι σου.Δεν διαφωνω.Απλα στην ΑΕΚ δεν εχουν αυτη την λογικη.\n23/01/2019 18:40 at 18:40\nΚαλη ειδηση. Ωστοσο αναρωτιεμαι. Θελαμε χαφ ακομα και με τον Σιμοες ενεργο. Και πηραμε μονο ενα χαφ παροτι ο Σιμοες δεν υπολογιζεται και ο Μοραν φεύγει.\n23/01/2019 18:20 at 18:20\nΟ θεός μας λυπήθηκε\n23/01/2019 18:09 at 18:09\nΘα εδινα και τον Αλμπανη για να σιγουρεψουν την ανοδο και να ειμαστε ησυχοι\n24/01/2019 00:01 at 00:01\nΟ Αλμπανης μπορει και στο 3-5-2 να χρησιμοποιηθει ειτε σαν δεθτερος επιθετικος η σαν αντι Γκαλο ( μια και οι ακραιοι μπακ παιζουν ψηλα στο 3-5-2 του Ουζουνιδη


Παραμένει 42η η Ελλάδα στην παγκόσμια κατάταξη - NOTOSPORT\nΣτη 42η θέση της παγκόσμιας κατάταξης της FIFA παρέμεινε η Εθνική Ελλάδας και τον Δεκέμβριο. Απόλυτα λογικό, αφού δεν υπήρξαν αγωνιστικές υποχρεώσεις για το αντιπροσωπευτικό μας συγκρότημα. Αυτός είναι ο 3ος σερί μήνας που η Εθνική βρίσκεται σ' αυτή τη θέση.\nΣε σχέση με την αρχή της χρονιάς, η "κυανόλευκη" έπεσε μία θέση, αφού τον Ιανουάριο του 2016 βρισκόταν στην 41η θέση της παγκόσμιας κατάταξης. Βέβαια, στη συνέχεια υπήρξε μία τεράστια... κατρακύλα, με αποτέλεσμα τον Αύγουστο να βρεθεί στην 52η θέση. Όμως, οι νίκες στα προκριματικά του Παγκοσμίου Κυπέλλου 2018, αλλά και στις φιλικές αναμετρήσεις, έδωσαν εκ νέου ώθηση στη χώρα μας.\nΌσον αφορά στην πρώτη 5άδα, η βαθμολογία παρέμεινε αμετάβλητη, με την Αργεντινή να ολοκληρώνει τη χρονιά στην κορυφή, τη Βραζιλία να κατακτά τη 2η, τη Γερμανία να είναι 3η, τη Χιλή 4η και το Βέλγιο, που είναι αντίπαλός μας στην προκριματική φάση του Μουντιάλ, να είναι 5ο.\nΑπό εκεί και πέρα, σε ό,τι αφορά στις αντιπάλους μας, η Βοσνία & Ερζεγοβίνη είναι 27η, η Κύπρος 115η (ανέβηκε μία θέση σε σχέση με τον προηγούμενο μήνα), η Εσθονία 116η (άνοδος έξι θέσεων) και το Γιβραλτάρ 205ο.\nΠερισσότερα σε αυτή την κατηγορία: « ΠΑΝΑΘΗΝΑΪΚΟΣ: Η απαίτηση του Λυμπερόπουλου που έγινε αποδεκτή Ανέλαβε την Εράνη ο Μιχάλης Ζάγκος »


Κορονοϊός – Γαλλία: Το lockdown έφερε το χάος στους δρόμους -Ουρά… 700 χιλιομέτρων! (pics) - 24ωρο\nΣκηνές… αλλοφροσύνης εκτυλίχθηκαν στους δρόμους του Παρισιού.\nΤο μποτιλιάρισμα στους δρόμους γύρω από το Παρίσι και στην περιφέρεια του Ιλ ντε Φρανς έσπασε κάθε ρεκόρ αφού έφτασε τα 700 χιλιόμετρα, λίγο πριν από το δεύτερο lockdown στη Γαλλία!\nΤο μποτιλιάρισμα στο Παρίσι σημειώθηκε γιατί, σύμφωνα με τα γαλλικά ΜΜΕ χιλιάδες Παριζιάνοι θέλουν να περάσουν τη νέα καραντίνα στην επαρχία και όχι κλεισμένοι σε ένα διαμέρισμα στο Παρίσι.\nΜιλώντας στη Figaro, μια 24χρονη δήλωσε ότι έφυγε από το διαμέρισμά της στο Παρίσι για το εξοχικό της οικογένειάς της στο Μπερνέ, στη βόρεια Γαλλία. Όπως είπε, η πρώτη καραντίνα, την οποία πέρασε στο Παρίσι, ήταν δύσκολη ψυχολογικά αλλά στο Μπερνέ «ο αέρας είναι πιο καθαρός, αναπνέουμε, αισθανόμαστε ελεύθεροι».\nΚάποιοι από τους οδηγούς που βρέθηκαν στους δρόμους του Παρισιού, αναφέρει το BBC, μπορεί να ήταν Παριζιάνοι που επέστρεφαν στη γαλλική πρωτεύουσα από την ύπαιθρο όπου βρέθηκαν με αφορμή τις σχολικές διακοπές, που τελειώνουν αυτό το Σαββατοκύριακο.\nΚίνηση, αυξημένη περισσότερο από το συνηθισμένο υπήρξε και σε άλλες μεγάλες γαλλικές πόλεις, όπως το Μπορντό και η Λιόν.\nΠροηγούμενο άρθροΚορονοϊός: Κρούσματα σε δύο ψυχιατρικές κλινικές της Λάρισας\nΕπόμενο άρθροΑνακαλύφθηκε ο μικρότερος «ξέμπαρκος» εξωπλανήτης – Περιφέρεται μόνος του στον γαλαξία μας\n6 Δεκεμβρίου 2020 02:41\n6 Δεκεμβρίου 2020 01:46\n6 Δεκεμβρίου 2020 01:26


Κατσουράνης: «Ο Μπεργκ είναι ικανός αντικαταστάτης του Πρίγιοβιτς» - SportGame\nΑρχική Bloggers SportGame News Κατσουράνης: «Ο Μπεργκ είναι ικανός αντικαταστάτης του Πρίγιοβιτς»\nΟ Κώστας Κατσουράνης, μίλησε για τη νίκη της Παναχαϊκής κόντρα στον ΠΑΟΚ για το θεσμό του Κυπέλλου, αλλά και τη διαφαινόμενη μεταγραφή του Πρίγιοβιτς, τονίζοντας πως ο Μάρκους Μπεργκ θα μπορούσε να είναι ικανός αντικαταστάτης του.\nΓια τη χθεσινή νίκη της Παναχαϊκής κόντρα στον ΠΑΟΚ: «Για μένα δεν ήταν έκπληξη το χθεσινό αποτέλεσμα, γιατί γνωρίζω την ομάδα της Παναχαϊκής. Είναι αποτέλεσμα δουλειάς και πίστης στο πλάνο. Ο «μικρός» κλέβει τις περισσότερες φορές σε τέτοια ματς, αλλά αυτό δεν το είδαμε χθες. Είδαμε μια ομάδα με ταυτότητα που υπηρετεί το πλάνο της, αξίζουν πολλά μπράβο στους παίκτες και το τεχνικό τιμ της Παναχαϊκής. Ο προπονητής είναι νέος, κάνει καλή δουλειά, βλέπουμε το ποδόσφαιρο από την ίδια οπτική γωνία και θεωρώ ότι το μέλλον του ανήκει. Είναι δικοί μου άνθρωποι εκεί στην Παναχαϊκή, αλλά δεν έχω καμία επαφή με την ομάδα πάντως».\nΓια την Παναχαϊκή και τον ΠΑΟΚ γενικότερα: «Θεωρώ ότι η Παναχαϊκή είναι γενικά νεαρή ομάδα. Αυτό θέλει να χτίσει. Όσον αφορά τον ΠΑΟΚ, δεν υπάρχει πρόβλημα φυσικής κατάστασης. Το γήπεδο χθες δεν βοήθησε τις δυο ομάδες να παίξουν μπάλα, αλλά η Παναχαϊκή δεν έχει χαρακτηριστικά ομάδας Β’ Εθνικής. Θεωρώ είναι μια ομάδα που παίζει σε λάθος κατηγορία. Εδώ που ζούμε τα πράγματα είναι δύσκολα και περίεργα. Δεν μπορώ να αδικήσω την Παναχαϊκή, ήταν καλύτερη. Είδαμε μια ομάδα με υγεία. Υπάρχουν κι άλλες ομάδες με τέτοιο πρότζεκτ στην Β’ Εθνική, που δεν πετυχαίνουν τόσα πολλά. Ο τρόπος παιχνιδιού της ομάδας είναι ο ίδιος με αυτόν που έπαιξε με την Δόξα Δράμας και τον Αήττητο Σπάτων, και δεν κέρδισε. Το ποδόσφαιρο δεν είναι μόνο νίκες όμως. Και η Ρεάλ χάνει, και η Μπαρτσελόνα χάνει. Αγωνίστηκαν χθες έξι παιδιά στην Παναχαϊκή που είναι από την Γ’ Εθνική για παράδειγμα, αυτό είναι εντυπωσιακό».\nΓια την κατάσταση που βιώνει ο ΠΑΟΚ, μετά την ήττα από την Παναχαϊκή και με την πιθανή φυγή του Πρίγιοβιτς: «Θεωρώ, επειδή ήμουν στην οικογένεια του ΠΑΟΚ, ότι είναι πάρα πολύ κακό να μεγεθύνουμε πράγματα. Πρέπει να δώσουμε συγχαρητήρια στην Παναχαϊκή, όμως δεν μπορούμε να ακυρώσουμε την πορεία του ΠΑΟΚ μέχρι τώρα. Είναι πρόβλημα για τον ΠΑΟΚ η φυγή του Πρίγιοβιτς, τα λεφτά είναι πολλά που θα πάρει ο ΠΑΟΚ, και θα βρει αντικαταστάτη, γιατί κανείς δεν είναι αναντικατάστατος. Θεωρώ ότι αν όντως φύγει ο Πρίγιοβιτς όμως, θα πρέπει να βρεθεί αξιόπιστη λύση, που ίσως γνωρίζει και το ελληνικό ποδόσφαιρο».\nΓια τον Μάρκους Μπεργκ: «Είναι ένας ικανός αντικαταστάτης του Πρίγιοβιτς. Τον ξέρουμε, έχει ποιότητα, έχει το εύκολο γκολ και μπορεί να κάνει ίσως και περισσότερα πράγματα στο γήπεδο. Ο Πρίγιοβιτς είναι εκτελεστής, βελτιώθηκε με τον Λουτσέσκου έξω από την περιοχή, αλλά ο Μπεργκ το έχει ούτως ή άλλως αυτό».\nΠροηγούμενο άρθροΔιέψευσε με κατηγορηματικό τρόπο ο Στιλ για Ολυμπιακό\nΕπόμενο άρθροΤο unfollow του Πρίγιοβιτς στον Σαββίδη (pic)\nΑπο έκπληξη σε έκπληξη ο Μαρτίνς – Τι ετοιμάζει


ΕΙΜΑΣΤΕ ΕΛΛΗΝΕΣ: Την Εθνικοσοσιαλιστική Γερμανία προτείνει ως πρότυπο ο Ιάπωνας αντιπρόεδρος!!! (Κάτι θα ξέρει...) Την Εθνικοσοσιαλιστική Γερμανία προτείνει ως πρότυπο ο Ιάπωνας αντιπρόεδρος!!! (Κάτι θα ξέρει...) Είμαστε Έλληνες\nΤην Εθνικοσοσιαλιστική Γερμανία προτείνει ως πρότυπο ο Ιάπωνας αντιπρόεδρος!!! (Κάτι θα ξέρει...)\nΔείτε την είδηση όπως κυκλοφορεί στα συστημικά μέσα:\nΗ Ιαπωνία μπορεί να «αντλήσει έμπνευση» από τη ναζιστική Γερμανία όποτε αποφασίσει να αναθεωρήσει το Σύνταγμά της δήλωσε ο Τάρο Άσο\nΣοκ προκαλεί η δήλωση του αντιπροέδρου της Ιαπωνίας, Τάρο Άσο, ότι η Ιαπωνία θα μπορούσε να «αντλήσει έμπνευση» από το Σύνταγμα της ναζιστικής Γερμανίας όποτε αποφασίσει να προχωρήσει σε συνταγματική αναθεώρηση.\nΑντιδρώντας άμεσα, το ισραηλινό Κέντρο Σιμόν Βίζενταλ επεσήμανε πως «τα μόνα διδάγματα που κανείς πολιτικός μπορεί να αντλήσει στον τομέα της διακυβέρνησης από το Τρίτο Ράιχ αφορούν μόνον για τα πράγματα που δεν πρέπει να κάνει».\nΕρωτηθείς να σχολιάσει τη δήλωση ο εκπρόσωπος της κυβέρνησης Γιοσιχίντε Σούγκα αρκέστηκε να πει πως «εναπόκειται στον αντιπρόεδρο της κυβέρνησης Άσο να απαντήσει».


Παραλαβή του πρώτου αποβατικού πλοίου κλάσης LCT για το τουρκικό ΠΝ – Προέλαση\nΤο C-154 είναι το τέταρτο πλοίο κλάσης LCT. Είναι πανομοιότυπο με το C-151. (Πηγή: turkishnavy)\nΤο τουρκικό Πολεμικό Ναυτικό έχει παραλάβει το πρώτο αποβατικό σκάφος C-151, κλάσης LCT.\nΣύμφωνα με τον τουρκικό δικτυακό τόπο Bosphorus Naval News (http://turkishnavy.net/), το Αρχηγείο του τουρκικού Πολεμικού Ναυτικού εχει παραλάβει επισήμως ,το πρώτο απο τα οχτώ συνολικά αποβατικά σκάφη, κλάσης LCT, που είχε παραγγείλει το 2009, μέσω του υφυπουργείου Αμυντικής Βιομηχανίας, απο τα ναυπηγεία Anadolu Deniz Inşaat (ADIK).\nΣύμφωνα με το Bosphorus Naval News, τα πλοία είναι εξοπλισμένα με συστήματα επικοινωνιών και πλοήγησης της τουρκικής εταιρείας Aselsan. Για την προστασία τους, τα πλοία είναι οπλισμένα με με τον τηλεχειριζόμενο ναυτικό σταθμό οπλισμού STOP της Aselsan.


Η Monese προσφέρει λογαριασμούς στον... Άρη! - Startupper.gr\nYou are at:Home»INTERNATIONAL»Η Monese προσφέρει λογαριασμούς στον… Άρη!\nΗ Monese προσφέρει λογαριασμούς στον… Άρη!\nΠροφανώς ο CEO της Monese Norris Koppel έχει ενθουσιαστεί με τις επιτυχίες της SpaceX και του Elon Musk και αποφάσισε να ανοίξει λίστα αναμονής για την δημιουργία τραπεζικών λογαριασμών για όσους πάνε στον Άρη!\nΗ Monese είναι μια Αγγλική Fintech νεοτράπεζα σε App η οποία προσφέρει τραπεζικούς λογαριασμούς και μεταφορά χρημάτων στα Smartphones, όπως κάνει και η Revolut, Monzo, N26 κ.α.\nΑπό τον περασμένο Σεπτέμβριο οπότε και λάνσαρε την υπηρεσία της στην Ευρώπη, υποστηρίζει 20 χώρες και προσφέρει κανονικούς λογαριασμούς IBAN. Αναφέρει ότι έχει 290.000 χρήστες και ότι γράφονται περίπου 1.000 κάθε μέρα οι οποίοι μεταφέρουν περίπου 1 δισ. λίρες το έτος.\nΣε σχέση με τις αρχές του 2017 η FinTech Startup, η οποία σημειωτέον έχει τα κεντρικά γραφεία στην Εσθονία, έχει σημειώσει σημαντική αύξηση στα μεγέθη της απευθυνόμενη κυρίως σε μετανάστες για μεταφορές χρημάτων μεταξύ των χωρών.


Πού έκρυψε τον χρυσό που λεηλάτησε το Γ’Ράιχ; (φωτό) – xOrisOria News\nΠού έκρυψε τον χρυσό που λεηλάτησε το Γ’Ράιχ; (φωτό)\nΘα μπορούσαμε να πούμε ότι υπάρχει ένα πέπλο μυστηρίου γύρω από αρκετά θέματα που αφορούν στους Ναζί. Μυστικές βάσεις, κρυμμένοι θησαυροί, υπερόπλα που μπορεί να είχαν στη διάθεσή τους, είναι μερικά από αυτά που ακούγονται γύρω από το συγκεκριμένο κεφάλαιο της ιστορίας και που απασχολούν κατά καιρούς πολλούς.\nΚαι υπάρχει και άλλο ένα ερώτημα που απασχολεί ιδιαίτερα, τί απέγινε ο χρυσός των Ναζί. Όταν φάνηκε ότι το Γ’ Ράιχ θα θαβόταν στις στάχτες του πολέμου το 1945, οι ναζί ηγέτες άρχισαν να κρύβουν μαζικά τους θησαυρούς που είχαν λεηλατήσει μαζικά από την Ευρώπη κατά τα προηγούμενα χρόνια.\nΑνεκτίμητης αξίας έργα τέχνης και ασημικά από σπίτια εβραίων που είχαν σταλεί στους θαλάμους αερίων, αρχαιολογικοί θησαυροί, πίνακες και γλυπτά από μουσεία αλλά και τόνους κυριολεκτικά χρυσού κείτονταν τώρα σε υπόγεια καταφύγια, ορυχεία και πυθμένες λιμνών.\nΌσο η ήττα άρχισε μάλιστα να φαίνεται αναπόφευκτη, η επιχείρηση εξαφάνισης του ναζιστικού θησαυρού έπαιρνε γιγαντιαίες διαστάσεις. Με τους Συμμάχους να περικυκλώνουν το Βερολίνο, τα κεφάλια του Γ’ Ράιχ έτρεχαν να κρύψουν τους κλεμμένους θησαυρούς, λαμβάνοντας μάλιστα ειδική μέριμνα για τις ράβδους χρυσού.\nΚι ενώ ένα καλό μέρος των έργων τέχνης και των άλλων θησαυρών έπεσε στα χέρια των Συμμάχων μετά τη λήξη του Β’ Παγκοσμίου, το μυστήριο παραμένει για την τύχη όσων δεν έχουν ακόμα εντοπιστεί.\nΣύμφωνα μάλιστα με διάφορες εκτιμήσεις για τον όγκο των κλεμμένων, υπολογίζεται ότι κάπου 37 δισεκατομμύρια δολάρια σε λάφυρα παραμένουν ακόμα θαμμένα σε διάφορες ευρωπαϊκές γωνιές (ή εξαφανισμένα με διάφορους ακόμα τρόπους). Γι’ αυτό άλλωστε και τόσοι μα τόσοι κυνηγοί θησαυρού αναζητούν λυσσαλέα τα ναζιστικά «χρυσά» τρένα ξεψαχνίζοντας καταφύγια και εγκαταλειμμένα ορυχεία.\nΗ ιστορία εξάλλου με τις μυστικές υπόγειες στοές της Πολωνίας που λεγόταν ότι φιλοξενούσαν ένα φορτίο χρυσού του Γ’ Ράιχ παραείναι πρόσφατη για να έχει ξεχαστεί. Αλλά και το 2012 δεν ανακαλύφθηκαν σε διαμέρισμα του Μονάχου 1.500 κλεμμένοι ναζιστικοί πίνακες που εκτιμήθηκαν στα 1,8 δισ. δολάρια;\nΟ απίστευτος όγκος των ναζιστικών λαφύρων και η ανεκτίμητη αξία τους έχει μετατρέψει το σαφάρι για την ανεύρεσή τους στο Άγιο Δισκοπότηρο των κυνηγών θησαυρού. Στο Παρίσι και μόνο, οι ναζί άδειασαν -μέχρι το 1945- 38.000 σπίτια ιδιοκτησίας εβραίων, γέμισαν 150 φορτηγά και χρειάστηκαν 1.500 εργάτες για να μεταφέρουν τα κιβώτια! Το Γ’ Ράιχ άρπαξε περισσότερο από το 20% των έργων τέχνης που υπήρχαν στην Ευρώπη…\nΜε τους ηγέτες του Φύρερ να σκοτώνονται βέβαια ή να πέφτουν στα χέρια των νικητών, οι μυστικές τοποθεσίες έμελλε να χαθούν για πάντα. Ξέρουμε ότι ένα ποσοστό του θησαυρού φυγαδεύτηκε εκτός Γερμανίας εκεί στα τέλη του πολέμου για να χρηματοδοτήσει τις νέες ζωές των ναζί εγκληματιών που έτρεχαν να γλιτώσουν τη σύλληψη και την καταδίκη.\nΞέρουμε ότι πολλά βρέθηκαν από τους Συμμάχους, καθώς Αμερικανοί και Σοβιετικοί διαγκωνίζονταν για το ποιος θα βάλει πρώτος στο χέρι τους θησαυρούς. Οι Αμερικανοί κέρδισαν κυριολεκτικά στο photo finish, αλλά γι’ αυτό θα μιλήσουμε αργότερα. Ξέρουμε τέλος ότι οι Ναζί άρπαξαν περισσότερα από 16.000 έργα τέχνης από μουσεία και κατοικίες, ότι ο Χίτλερ είχε τη δική του ιδιωτική συλλογή από διαμάντια και πως η Reichsbank, η Κεντρική Τράπεζα του Γ’ Ράιχ, είχε δημιουργήσει ένα τεράστιο απόθεμα χρυσού, που αποτελεί εξάλλου και το κερασάκι στην τούρτα του θέματός μας.\nΚαι μπορεί τα έγκατα των αλατωρυχείων Μέρκερς της Θουριγγίας να αποτελούν την ξακουστότερη ιστορία θησαυρού όλων των εποχών, οι περισσότεροι στοιχηματίζουν ωστόσο και μάλιστα με καλές πιθανότητες πως δεν ήταν εκεί θαμμένος όλος ο ναζιστικός χρυσός. Κι αυτό γιατί ο όγκος του ήταν απροσμέτρητος και οι διαβαθμισμένες πληροφορίες που τον αφορούσαν είχαν γίνει στάχτη στο ισοπεδωμένο Βερολίνο (ή αποχαρακτηρίστηκαν πρόσφατα)…\nΤα αποθέματα χρυσού που έχουν βρεθεί\nΗ αλήθεια είναι ότι οι Σύμμαχοι βρήκαν πολλά από τα κλεμμένα και κάποια επιστράφηκαν εκεί που έπρεπε. Κάποια φυσικά, ιδιαίτερα όταν μιλάμε για μόνιμες συλλογές μουσείων αλλά και κειμήλια ιδιωτών που είχαν φροντίσει μέσα στον όλεθρο του πολέμου να κρατήσουν τους τίτλους ιδιοκτησίας.\nΜια πρώτη συμμαχική επιτυχία της ειδικής ομάδας «Μνημείων, Καλών Τεχνών και Αρχείων», η οποία είχε συσταθεί το 1943 από τον πρόεδρο Ρούζβελτ και τον στρατηγό Αϊζενχάουερ με σκοπό την επανάκτηση των χαμένων έργων τέχνης, ήταν η ανακάλυψη σε χαλκωρυχείο του Ζίγκεν της Βεστφαλίας 400 πινάκων και αρκετών ράβδων χρυσού.\nΑμέσως μετά ήρθαν τα αλατωρυχεία Καιζερόλα στο Μέρκερς της Θουριγγίας, όπου πλάι στα έργα τέχνης και τα τεχνουργήματα από τα 15 κρατικά μουσεία του Βερολίνου, κείτονταν 550 υφασμάτινοι σάκοι με ένα εκατομμύριο χρυσά μάρκα ο καθένας, 400 μικρότερες τσάντες με ράβδους χρυσού, αλλά και κουτιά με βέρες και χρυσά σφραγίσματα από τα κολαστήρια του Άουσβιτς και του Μπούχενβαλντ.\nΤην ομάδα «Μνημείων, Καλών Τεχνών και Αρχείων» την ενδιέφεραν βέβαια αποκλειστικά τα έργα τέχνης, καθώς τη στελέχωναν διευθυντές μουσείων, επιμελητές, ιστορικοί τέχνης και συντηρητές. Η μεγαλύτερή της επιτυχία θα ήταν στο ορυχείο του Αλτ Άουσι, στα βουνά του Σάλτσμπουργκ, που οι Γερμανοί δεν προλάβουν να ανατινάξουν κι έτσι έπεσε στα χέρια των νικητών. Εκεί βρέθηκαν άλλοι 6.700 πίνακες, αλλά και χρυσός και ασήμι.\nΚι ενώ η ομάδα για τη διάσωση των έργων τέχνης κατάφερε να επανακτήσει επτά εκατομμύρια πίνακες ζωγραφικής, γλυπτά, βιβλία, κειμήλια, κοσμήματα και βιτρό από μουσεία, εκκλησίες και σπίτια, το θέμα με τον χρυσό παρέμενε. Ποιος τον έπαιρνε και τον έβαζε στο εθνικό απόθεμά του; Και γιατί οι ράβδοι χρυσού δεν καταλογραφούνταν όπως τα έργα τέχνης;\nΚάποιοι άρχισαν να μιλούν από τότε για μεγάλο πλιάτσικο, αν και το πρόβλημα ήταν σαφώς πιο ακανθώδες και δαιδαλώδες από αυτό. Οι ναζί λαφυραγωγοί, βλέποντας πως έχαναν τον πόλεμο, είχαν πάψει να καταλογογραφούν τους θησαυρούς τους εδώ και καιρό. Μόνο στο Μόναχο ανακαλύφθηκαν στα επόμενα χρόνια πάνω από 175 αποθήκες με λάφυρα των ναζί, μεταξύ των οποίων και το πράγμα που φαινόταν να αγαπούν περισσότερο οι άνθρωποι που αιματοκύλησαν την οικουμένη: το χρυσάφι. Από το ορυχείο του Γκράσλεμπεν φορτώθηκαν 120 φορτηγά και 24 βαγόνια με βιβλία και έγγραφα. Τα βαγόνια με τον χρυσό, το ασήμι και τα μάρκα έφυγαν όμως χωρίς χαρτιά.\nΤην ίδια στιγμή, ένα πρόβλημα που ταλάνιζε τους Συμμάχους καθ’ όλη τη διάρκεια των επιχειρήσεων ανάσυρσης του ναζιστικού θησαυρού ήταν οι κλοπές από τους ίδιους τους στρατιώτες τους. Κι αν οι Δυτικοί παρέμειναν σχετικά συμμαζεμένοι με το πλιάτσικο, οι Σοβιετικοί, που τόσο είχαν πληγεί από τις θηριωδίες των ναζί στην ΕΣΣΔ, ένιωθαν πως είχαν δικαιωματικά την ελευθερία να κάνουν ό,τι ήθελαν στη Γερμανία. Κι έτσι όλοι πήραν ό,τι τους γυάλισε και η συζήτηση περιστρεφόταν τώρα στο ποιος πήρε τα περισσότερα.\nΧαρακτηριστικό παράδειγμα συμμαχικής κλοπής ήταν η περιβόητη αρπαγή του «Θησαυρού του Πριάμου»: από τα υπόγεια ναζιστικού αντιαεροπορικού πύργου στον Ζωολογικό Κήπο του Βερολίνου, τα κιβώτια που περιείχαν τα ευρήματα του Σλίμαν από την Τροία βρέθηκαν εν μια νυκτί στο Μουσείο Πούσκιν της Μόσχας, όπου και κρατήθηκαν κρυμμένα στα υπόγεια επί δεκαετίες!\nΗ χαρακτηριστική περίπτωση του χρυσού του Μέρκερς\nΤο ημερολόγιο έγραφε 8 Απριλίου 1945 όταν ο στρατηγός Τζορτζ Πάτον έλαβε το απόρρητο μήνυμα ότι ένας τεράστιος θησαυρός κειτόταν στα έγκατα αλατωρυχείου κάπου 200 μίλια νοτιοδυτικά του Βερολίνου. Ο Πάτον πήρε αμέσως την 3η Στρατιά του και σύντομα βρισκόταν στην είσοδο των ορυχείων. Όταν ανατίναξαν την πόρτα, δεν μπορούσαν να πιστέψουν στα μάτια τους.\nΕκεί κάτω υπήρχαν τα σοκαριστικά απομεινάρια των έξι ετών της ναζιστικής λαίλαπας στην Ευρώπη. Χιλιάδες μπάρες χρυσού δηλαδή, κιβώτια με χρυσές ράβδους, «τούβλα» και μασούρια ξένων νομισμάτων και αναρίθμητα έργα τέχνης. Τίποτα που δεν είχε ξαναβρεθεί φυσικά, αν και εδώ ήταν η έκταση που σόκαρε τους Αμερικανούς. Ήταν όμως και κάτι άλλο.\nΗ πλειονότητα του αποθέματος χρυσού της Κεντρικής Τράπεζας της ναζιστικής Γερμανίας! Χρυσός που είχε προέλθει φυσικά από τις κεντρικές τράπεζες και τις ιδιωτικές θυρίδες των ευρωπαϊκών χωρών που είχαν πέσει στα αδηφάγα δόντια του Φύρερ και της δολοφονικής του παρέας.\nΟι διαστάσεις του κομποδέματος που ανασύρθηκε από τα τούνελ του Μέρκερς δεν είναι εύκολο να γίνουν αντιληπτές σε μας σήμερα. Ανάμεσα στα αστραφτερά κοσμήματα, τις λαμπυρίζουσες ράβδους χρυσού και τα ανεκτίμητης αξίας έργα τέχνης (μόνο τα καλύτερα φυλάσσονταν εδώ), περιλαμβάνονταν χιλιάδες βέρες και χρυσά δόντια από τα εκατομμύρια των τροφίμων στις φάμπρικες του θανάτου.\nΣύμφωνα με αναφορές, μιας και οι επίσημες καταγραφές δεν είναι -υπόπτως- καθόλου διαθέσιμες, από τα αλατωρυχεία της Θουριγγίας φυγαδεύτηκαν περισσότεροι από 100 τόνοι χρυσών ράβδων, κοσμημάτων και άλλων χρυσών αντικειμένων. Αλλά και σακιά ολόκληρα γεμάτα με ευρωπαϊκά χαρτονομίσματα, αξίας εκατομμυρίων. Μόνο τα αμερικανικά δολάρια, μιας χώρας δηλαδή που δεν κατέκτησαν οι ναζί για να λεηλατήσουν ανενόχλητοι, ήταν αξίας 2 εκατ. δολαρίων (το 1945!).\nΠαρά τον ανυπολόγιστο όγκο του χρυσού, ένα ερώτημα άρχισε να αναδύεται αβίαστα: ήταν αυτό όλο το απόθεμα χρυσού της Κεντρικής Τράπεζας της Γερμανίας (κάπου 520 εκατ. δολάρια σε τιμές 1945!); Μιας Γερμανίας που λεηλατούσε τον χρυσό από τα υπόγεια των ευρωπαϊκών τραπεζών και αποστερούσε από κατακτημένους πολίτες τα τιμαλφή τους εδώ και έξι χρόνια; Μιας Γερμανίας που σάρωσε την Ευρώπη και δεν άφησε πολύτιμο λίθο και χρυσό δόντι;\nΗ Reichsbank είχε φροντίσει να λιώσει τα χρυσά αντικείμενα και να τα μετατρέψει σε ράβδους με χαραγμένο πάνω τους το λογότυπό της. Ένα καλό μέρος αυτού του χρυσού είχε κατευθυνθεί βέβαια στη χρηματοδότηση του κοστοβόρου πολέμου, απέμενε όμως ένα εξίσου μεγάλο υπόλοιπο που ήταν άθικτο στα χέρια των ναζί και θαμμένο τώρα σε υπόγειες στοές σαν το Μέρκερς.\nΟι Σύμμαχοι είπαν ότι βρήκαν την επιστολή του προέδρου της Reichsbank που διέταξε τον Φεβρουάριο του 1945 να μεταφερθεί «η πλειονότητα των χρυσών αποθεμάτων» στα αλατωρυχεία του Μέρκερς. Το θέμα για τον Πάτον και τους Αμερικανούς ήταν όμως άλλο: η Θουριγγία περιλαμβανόταν στη ζώνη που έλεγχαν οι Σοβιετικοί και δεν έπρεπε να μάθει με τίποτα ο Στάλιν για τον ναζιστικό θησαυρό του Μέρκερς! Γι’ αυτό και οι ΗΠΑ κινήθηκαν αστραπιαία να αρπάξουν τον μποναμά πριν το μυριστούν οι Σοβιετικοί.\nΚανείς δεν ξέρει τι ποσοστό αυτού του χρυσού μοιράστηκε μεταξύ Αμερικής, Βρετανίας και Γαλλίας όταν συστήθηκε η Τριμερής Επιτροπή Χρυσού τον Σεπτέμβριο του 1946, για να διαμοιράσει υποτίθεται στις πληγείσες χώρες τα αποθέματα που τους είχαν κλέψει οι ναζί. Την Επιτροπή -που έδρευε στη Βιέννη- απάρτιζαν εξάλλου αποκλειστικά Αμερικανοί, Άγγλοι και Γάλλοι, οι οποίοι κατέληξαν μέσα στο ψυχροπολεμικό κλίμα της εποχής (που έπαιξε όσο να πεις τον ρόλο του) πως δεν μπορούσαν να ικανοποιήσουν τις αξιώσεις κάθε έθνους σε χρυσό, μιας και τα αποθέματα που είχαν βρει δεν επαρκούσαν για να μείνουν όλοι ευχαριστημένοι.\nΟι χώρες που κατάφεραν να παράσχουν ικανές αποδείξεις για τον χρυσό που είχαν χάσει πήραν πίσω λιγότερο από το 65% των αξιώσεών τους. Η Επιτροπή σταμάτησε μάλιστα τις διαδικασίες και διαλύθηκε μόλις τον Σεπτέμβριο του 1998, όταν και ένιωσε ότι είχε τακτοποιήσει όλες τις εκκρεμότητες. Αυτό θέλει βέβαια μια μικρή επεξήγηση.\nΤον Δεκέμβριο του 1997 συγκλήθηκε στο Λονδίνο μια διεθνής διάσκεψη για τον χρυσό των ναζί, όταν οι χώρες που διεκδικούσαν ακόμα μερτικό από τους εναπομείναντες 5,5 τόνους χρυσού (συνολικής αξίας 60 εκατ. δολαρίων) παραιτήθηκαν από κάθε διεκδίκηση. Η Τριμερής Επιτροπή Χρυσού (TGC) χάρισε τον χρυσό σε μια μη κυβερνητική που βοηθά τα θύματα του Ολοκαυτώματος και μέσα στο 1998 σχεδόν όλα τα έθνη (15 χώρες) που είχαν ακόμα αξιώσεις παραιτήθηκαν τελικά από τον αγώνα. Κι έτσι στις αρχές Σεπτεμβρίου 1998, σε μια σεμνή τελετή στο Παρίσι, η Τριμερής ανακοίνωσε πως ο σκοπός της είχε επιτευχθεί και αυτοδιαλύθηκε.\nΤο θέμα του ναζιστικού χρυσού είναι ιδιαίτερα περίπλοκο. Ποιος τον έβαλε στο χέρι; Τι μοιράστηκε με τους άλλους και τι κράτησε για τον εαυτό του; Ποιος ο ρόλος της Ελβετίας; Ζητήματα που παραμένουν εξάλλου ανοιχτά ακόμα και σήμερα, περισσότερα από 70 χρόνια μετά.\nΚατά πρώτον, είναι σίγουρο ότι στα αλατωρυχεία της Θουριγγίας δεν είχε αποθηκευτεί όλος ο χρυσός της Reichsbank. Κι αυτό γιατί τον Απρίλιο του 1945, όταν οι Σύμμαχοι βρίσκονταν πια στα περίχωρα του Βερολίνου, οι ναζί αξιωματούχοι μετέφεραν τις τελευταίες ράβδους χρυσού της Κεντρικής Τράπεζας σε χωριό της βόρειας Βαυαρίας. Εκεί, πάνω στα κορφοβούνια, οι ναζί μετέφεραν τουλάχιστον 9 τόνους χρυσού, αλλά και σάκους με ξένο νόμισμα και χρυσές λίρες. Τις 730 μπάρες χρυσού τις έκρυψαν μάλιστα στη Λίμνη Walchensee.\nΜετά τον πόλεμο, αμερικανικό κλιμάκιο ανέσυρε ένα ποσοστό του συγκεκριμένου χρυσού, αξίας 11 εκατ. δολαρίων, αν και από τα προχειρογραμμένα ναζιστικά κιτάπια φαινόταν πως υπήρχαν κάπου 3 εκατ. δολάρια σε χρυσό κρυμμένα ακόμα κάπου στα πέριξ (ή ακόμα και μέσα) στη λίμνη. Κι αν ένα ποσοστό φυγαδεύτηκε από τους ναζί αξιωματούχους που εγκατέλειπαν μαζικά το καράβι που βούλιαζε, το ερώτημα παραμένει για το πού βρίσκεται ο υπόλοιπος χρυσός; Η εξαφάνιση μάλιστα του συγκεκριμένου φορτίου είχε φτάσει ως τις σελίδες των Ρεκόρ Γκίνες, που το χαρακτήρισε ως «τη μεγαλύτερη ληστεία στην ιστορία του κόσμου»!\nΕννοείται πως στην υπόθεση του ναζιστικού χρυσού ήταν μπλεγμένη από την αρχή η ουδέτερη στον Β’ Παγκόσμιο Ελβετία, η οποία ήταν εξάλλου η μοναδική χώρα που δεχόταν -φανερά- να αγοράσει το πολύτιμο μέταλλο που αφαιρούσαν οι ναζί από τις χώρες που εισέβαλαν και τους πολίτες τους. Η δουλειά ήταν σίγουρη και η μέθοδος απλή.\nΗ Ελβετία παρέμεινε στο απυρόβλητο των ερευνών μέχρι και το γκρέμισμα του Τείχους του Βερολίνου, οι σεισμικές δονήσεις του οποίου έφτασαν μέχρι και τα υπόγεια των ελβετικών τραπεζών. Ήταν στην ίδια σύνοδο του Λονδίνου που αναδείχτηκαν οι διεθνείς διαστάσεις του «βρόμικου χρυσού» των ναζί, αλλά και η περιβόητη άρνηση του ελβετικού τραπεζικού συστήματος να αποκαλύψει λεπτομέρειες και να παρέχει πρόσβαση στους διεθνείς ελεγκτικούς μηχανισμούς.\nΜέχρι το 1998 βέβαια οι Αμερικανοί είχαν αποφασίσει να αποχαρακτηρίσουν τα διαβαθμισμένα έγγραφά τους για τον ναζιστικό χρυσό, τα οποία παρείχαν εξαιρετικής ακρίβειας πληροφορίες για το θέμα μας. Ο πλανήτης έμαθε λοιπόν από τα ντοκουμέντα αυτά της τελευταίας περιόδου του Γ’ Ράιχ (που είχαν διαρρεύσει στην Ισπανία, την Πορτογαλία και τη Σουηδία και τα συγκέντρωσαν οι Αμερικανοί μέσω των κατασκόπων τους) πως η τεράστια περιουσία που βρίσκεται στα χέρια της ελβετικής τραπεζικής ολιγαρχίας έχει τις ρίζες της σε αυτό το άνομο πάρε-δώσε με τον Χίτλερ.\nΟι ελβετοί τραπεζίτες ξέπλεναν τον κλεμμένο χρυσό από τους εβραίους που στοιβάζονταν στα στρατόπεδα συγκέντρωσης αλλά και από τα κρατικά αποθέματα των κατακτημένων χωρών και τον έθαβαν κάνοντας κατάχρηση του τραπεζικού απορρήτου και των ειδικών λογαριασμών. Το χρηματοπιστωτικό σύστημα της Ελβετίας αρνήθηκε φυσικά να επιστρέψει τον κλεμμένο χρυσό στην Τριμερή Επιτροπή και σε αυτούς που πραγματικά ανήκει, περιπλέκοντας ακόμα περισσότερο την κατάσταση.\nΗ Ελβετία ήταν άλλωστε κυκλωμένη από χώρες που βρίσκονταν υπό την κατοχή του Χίτλερ και του Μουσολίνι και ο Φύρερ θα μπορούσε να την καταλάβει ανά πάσα στιγμή. Δεν το έκανε όμως. Γιατί κάτι τέτοιο θα ισοδυναμούσε με επίθεση στους ίδιους του τους τραπεζίτες! Καμιά χώρα, καμιά άλλη κεντρική τράπεζα του κόσμου, δεν αποδεχόταν τον κλεμμένο ναζιστικό χρυσό και οι μόνες που δέχτηκαν να παίξουν αυτό τον βρόμικο, αλλά εξαιρετικά επικερδή, ρόλο ήταν οι ελβετικές τράπεζες. Ως εκ τούτου, η πολεμική απειλή για την Ελβετία ήταν πρακτικά ανύπαρκτη. Έπαιξαν λοιπόν εν γνώσει τους το παιχνίδι του Χίτλερ αποκομίζοντας αμύθητα κέρδη.\nΟ κλεμμένος χρυσός των ναζί αντιστοιχεί σε πάνω από 70 δισ. δολάρια. Υπάρχουν όμως πολλά ακόμη δισεκατομμύρια κρυμμένα σε διάφορους μυστικούς λογαριασμούς, που θα παραμείνουν μυστικοί γιατί έτσι το θέλει η Ελβετία. Οι τίτλοι τέλους της σκανδαλώδους ελβετικής πρόκλησης να μην επιτρέψει καμία έρευνα στα αποθεματικά των τραπεζών της έπεσαν όταν ο οργανισμός που διεκδικούσε τμήμα του χρυσού των εβραίων πολιτών πήρε την αποστομωτική απάντηση από τους τραπεζίτες της Ελβετίας: φέρτε μας τα πιστοποιητικά θανάτου από τα κρεματόρια του Άουσβιτς και βλέπουμε!\nΉταν όμως μόνο οι ελβετοί τραπεζίτες αυτοί που καρπώθηκαν τον ναζιστικό χρυσό; Από μια χώρα σαν τη Γερμανία του Γ’ Ράιχ δηλαδή που ξέρουμε ότι ξαπόστελνε μεγάλα φορτία χρυσού σε αποθετήρια του εξωτερικού για να διατηρεί την πολυπόθητη ρευστότητά της την ώρα που τα έβαζε με τον κόσμο όλο;\nΚι ενώ η ιστορία είναι γνωστή και καλά πιστοποιημένη, οι τράπεζες που συνεργάστηκαν με τους ναζί δεν αναφέρονται πια πουθενά, λες και χάθηκαν μαγικά όλα τα ντοκουμέντα που τις αφορούσαν. Το θέμα εξάλλου για το πού εξαφανίστηκε ένα καλό τμήμα του ναζιστικού χρυσού το 1945 και σε ποιες ευρωπαϊκές τράπεζες κατευθύνθηκε έχει αποτελέσει τμήμα βιβλίων, δικαστικών διαμαχών και θεωριών συνωμοσίας ήδη από τα τέλη του πολέμου.\nΑυτό που ξέρουμε πέραν αμφιβολίας είναι ότι η ναζιστική Γερμανία γέμισε τα κεντρικά της αποθετήρια με τον χρυσό της Αυστρίας και της Τσεχοσλοβακίας κατά τουλάχιστον 71 εκατ. δολάρια, μασκάροντας την παράνομη απόκτηση μέσω της Reichsbank, η οποία υποεκτίμησε τον όγκο του χρυσού της κατά 40 εκατ. δολάρια το 1939. Και μαντέψτε, οι εκτιμήσεις της Κεντρικής Τράπεζας του Γ’ Ράιχ ταυτίστηκαν με τους υπολογισμούς της Τράπεζας της Αγγλίας εκείνης της χρονιάς για τον χρυσό που έχουν στα χέρια τους οι ναζί.\nΟ Χίτλερ αποστράγγισε κατόπιν τα αποθετήρια χρυσού τόσο του Βελγίου όσο και της Ολλανδίας, στέλνοντας τον κλεμμένο χρυσό από την Ευρώπη στο ποσό των 550 εκατ. δολαρίων (σε τιμές εποχής, πάντα). Αν πρέπει να το πούμε, χρυσός 440 εκατ. δολαρίων κατευθύνθηκε στις ελβετικές τράπεζες μέχρι το 1945. Τα 316 εκατ. δολάρια των οποίων ήταν φυσικά κλεμμένος χρυσός.\nΜπορεί οι κυνηγοί θησαυρών να ορκίζονται ότι υπάρχουν ακόμη ναζιστικά καταφύγια και κρυψώνες γεμάτες χρυσό, είναι ωστόσο εξίσου πιθανό ο κλεμμένος χρυσός του Γ’ Ράιχ να βρίσκεται στα υπόγεια τραπεζών ανά τον κόσμο και να μην έχει απομείνει θαμμένη ουγγιά ούτε για δείγμα. Παρά ταύτα, πολλοί κυνηγάνε ακόμα μια μακρά σειρά από φημολογούμενους ναζιστικούς θησαυρούς.\nΚατ’ αρχάς, είναι ο θησαυρός των 93 εκατ. δολαρίων που έθαψαν τα SS στους λόφους που περιβάλλουν το κάστρο Wewelsburg της βορειοανατολικής Γερμανίας. Το κάστρο το είχε αγοράσει ο ίδιος ο Χίμλερ και λέγεται ότι είχε κρύψει εκεί περισσότερα από 9.200 ασημένια δαχτυλίδια που χάριζε παλιότερα στους αξιωματούχους του.\nΥπάρχει μετά μια κοιλάδα στο κέντρο της Γερμανίας, που λένε ότι τα έχει όλα. Γιατί εκεί ήταν ένα από τα μυστικά καταφύγια του Χίτλερ (στην πόλη Ohrdruf), στο οποίο φημολογούνταν ότι είχε μεταφέρει το ξακουστό Δωμάτιο από Κεχριμπάρι του ρώσου τσάρου, αναρίθμητα έργα τέχνης, αλλά και μερικούς τόνους από τον χρυσό της Reichsbank.\nΆλλα 100 εκατ. δολάρια σε χρυσό λέγεται πως κρύβονται στη λίμνη Walchen και μάλιστα στον βυθό της. Η μεγάλη λίμνη των Άλπεων που βρίσκεται έξω από το Μόναχο είδε στις ακτές της μεγάλες ναζιστικές επιχειρήσεις τον Απρίλιο του 1945, έναν μήνα πριν γονατίσει δηλαδή το Γ’ Ράιχ. Έγγραφο του Χίμλερ (που αποχαρακτηρίστηκε πρόσφατα) εξουσιοδοτούσε μια αποστολή τριών φορτηγών να μεταβούν από το Βερολίνο στη Βαυαρία μέσα στο κατασκόταδο.\nΣε άλλη μια λίμνη των Άλπεων, τη Luener, εικάζεται ότι υπάρχει χρυσός 84 εκατ. δολαρίων αλλά και μια τεράστια συλλογή γραμματοσήμων, ανεκτίμητης αξίας. Εκεί λέγεται ότι θάφτηκε ο θησαυρός των θυμάτων του Νταχάου και υπάρχουν αναφορές από στρατιώτες των Συμμάχων πως οι ναζί αξιωματούχοι ορκίζονταν για την αλήθεια του πράγματος. Το σημείο ήταν ιδανικό, καθώς είναι κοντά στα ελβετικά σύνορα.\nΑλλά και στη λίμνη Chiemsee της Βαυαρίας έχουν βουτήξει τόσοι και τόσοι δύτες αναζητώντας τον θησαυρό, ιδιαίτερα από το 2001 και μετά, όταν ξεθάφτηκε ένα ναζιστικό σκεύος διακοσμημένο με κέλτικες φιγούρες και αποτελούμενο από 9 κιλά καθαρού χρυσού, αξίας 560.000 δολαρίων.\nΛίγες λίμνες συγκεντρώνουν πάντως τόση φημολογία όσο η Toplitz της Αυστρίας, δίπλα στα σύνορα με τη Γερμανία. Γιατί εκεί θρυλείται πως έχει θαφτεί ένα καλό ποσοστό από τα αποθετήρια χρυσού της Reichsbank αξίας 5,6 δισ. δολαρίων! Λένε πως τα SS έθαψαν στον πυθμένα της λίμνης τον χρυσό αλλά και πλαστά νομίσματα άλλων χωρών. Το 1959 πάντως βρέθηκαν πράγματι πλαστές βρετανικές στερλίνες σε ναζιστικά κιβώτια (αξίας 134 εκατ. δολαρίων) στη συγκεκριμένη λίμνη, αν και για τον φημισμένο χρυσό ούτε λόγος.\nΤελευταίος μεγάλος σταθμός για τον κρυμμένο χρυσό των ναζί είναι άλλη μια λίμνη, αυτή τη φορά η Stolpsee, λίγο έξω από το Βερολίνο. Εκεί πιστεύεται πως υπάρχουν 18 κιβώτια χρυσού και πλατίνας, όταν ο Χέρμαν Γκέρινγκ διέταξε να τα θάψουν στον πυθμένα, «σε βάθος τουλάχιστον 15 μέτρων», όπως θέλει το σχετικό ντοκουμέντο. Η Στάζι προσπάθησε πάντως να βρει τον χρυσό το 1986, αν και απέτυχε οικτρά… Labels Αποκαλύψεις Loading… Νεότερη ανάρτηση Παλαιότερη Ανάρτηση


Μαγιορκίνης: Αξονικές που δείχνουν βλάβες στους πνεύμονες παιδιών από απλά περιστατικά Covid | HuffPost Greece\n20/08/2021 14:52 EEST\nΜαγιορκίνης: Αξονικές που δείχνουν βλάβες στους πνεύμονες παιδιών από απλά περιστατικά Covid\nΘέλουν οι πολίτες να υποβάλουν τους πνεύμονές τους σε αυτές τις βλάβες για να δουν αν αντέχουν, διερωτάται για τους ανεμβολίαστους.\n«Οι ασθενείς δεν χρειάστηκαν συμπληρωματικό οξυγόνο, διασωλήνωση ή ΜΕΘ. Πρόκειται για απλά κοινά περιστατικά Covid-19. Ωστόσο έχουν πολύ ”εντυπωσιακές” βλάβες και είναι άγνωστο τι θα προκαλέσουν αυτές οι βλάβες σε βάθος χρόνου» σχολιάζει.\nΑυτός είναι ο πρώτος ηγέτης στον κόσμο που έκανε την τρίτη δόση του εμβολίου\nPLUS: κορονοϊός μαγιορκίνης πνεύμονες


“Είμαι διψασμένος” – inpaok.com\nΟι πρώτες δηλώσεις του Χρήστου Σαλούστρου ως παίκτη του ΠΑΟΚ\nΠαρουσιάστηκε και επίσημα πριν από λίγο ο Χρήστος Σαλούστρος από την ΚΑΕ ΠΑΟΚ. Τον παίκτη προλόγισε ο τιμ μάνατζερ της ομάδας, Τέλης Ζουρνατσίδης, τονίζοντας: “έχει την δυνατότητα εξέλιξης. Αυτός ήταν ο ένας ο λόγος που τον αποκτήσαμε, ο δεύτερος είναι ότι κατάφερε και πέρασε το τεστ έρευνας που κάνουμε για τον χαρακτήρα, προέρχεται από θαυμάσια οικογένεια. Γι’ αυτό θέλαμε να επενδύσουμε πάνω του. Έχουμε πολλά όνειρα για τον Χρήστο και οι προπονητές και εμείς. Ηταν από τις μεταγραφές που μας άρεσε, δεν τα λέω αυτά για να του φορτώσω ευθύνες. Του εύχομαι υγεία και καλύ τύχη. Είχαμε συζητήσει από πέρσι με τον Χρήστο αλλά θέλαμε να του δώσουμε και χώρο. Δεν τον θέλαμε στην ομάδα με περιορισμένο ρόλο. Οταν παίρνεις ένα ταλαντούχο παιδί, δεν φτάνει μόνο να το παίρνεις, πρέπει να του δίνεις και χώρο για να αναπτυχθεί”.\nΑπό την πλευρά του, ο Χρήστος Σαλούστρος είπε:\n“Εύχομαι να έχουμε μία καλή χρονιά χωρίς τραυματισμούς. Από την πρώτη στιγμή κατάλαβα ότι έχω έρθει σε μία οικογένεια και αυτό για μένα είναι ένα εξτρά κίνητρο. Η επιλογή μου παρόλο που άργησε χρονικά ήταν εύκολη, γιατί ο ΠΑΟΚ πληρεί τις προϋποθέσεις. Πέρσι τερμάτισε τρίτος και η φανέλα είναι βαριά, σίγουρα οι ευθύνες δεν θα είναι λίγες και εγώ είμαι έτοιμος να ανταπεξέλθω. Η δουλειά φαίνεται από τις εμφανίσεις μέσα στο γήπεδο, είμαι χαρούμενος για την επιλογή μου και έτοιμος για την δύσκολη χρονιά που έρχεται σε Ελλάδα και Ευρώπη”, δήλωσε αρχικά και πρόσθεσε:\nΓια τον ΠΑΟΚ ως αντίπαλος: “Έξι φορές ήταν αρκετές, δεν βάζω καν τις δύο πρώτες στα υπόλοιπα τέσσερα παιχνίδια ο ΠΑΟΚ ήταν πολύ ανταγωνιστικός. Απέδειξε ότι δεν τον νοιάζουν οι έδρες και τα μεγαλύτερα μπάτζετ και η σειρά έληξε με 3-1. Η δουλειά φαίνεται μέσα στο γήπεδο, ο ΠΑΟΚ πέρσι ήταν μία πολύ δύσκολα προβλέψιμη ομάδα”.\nΓια τον Σούλη Μαρκόπουλο: “Οι πρώτες μου εντυπώσεις είναι πολύ ενθαρρυντικές, δεν έχουμε μιλήσει ακόμη για ρόλους, δεν μπορείς να το προσδιορίσεις αυτό. Πάντως, ο κόουτς με την συμπεριφορά του μου δίνει κίνητρο κάθε μέρα να πολεμάω και να ανέβω ένα σκαλί. Πιστεύω ότι η συνεργασία μου με όλους θα είναι άψογη”.\nΓια το ότι φέτος είναι πιο έτοιμος: “Το ότι είμαι πιο έτοιμος έχει να κάνει με την περσινή μου πορεία. Την πίεση έχω μάθει να την διαχειρίζομαι σωστά, δεν πιστεύω ότι θα έχω προβλημα. Καμιά φορά η πίεση κάνει καλό, καταλαβαίνω τον κόσμο που έχει απαιτήσεις, είμαστε σε μία ιστορική ομάδα”.\nΓια την εμπιστοσύνη των προπονητών του: “Είναι τιμή να έχεις την εμπιστοσύνη του Γιάννη Σφαιρόπουλου και τώρα του Σούλη Μαρκόπουλου. Μου δίνει εξτρά κίνητρο να βοηθήσω την ομάδα να πετύχει τους στόχους της, αλλά και να υλοποιήσω τους προσωπικούς μου στόχους. Μου αρέσει αυτή η πίεση, από μικρός έχω μάθει στον πρωταθλητισμό. Εχω όλα τα φόντα να διαχειριστώ την πίεση”.\nΓια το τριετές συμβόλαιο: “Δεν είμαι τέτοιος άνθρωπος, το τριετές δεν μου λέει τίποτα αν δεν προσφέρω θα είναι σαν να μην το τιμάω. Είμαι διψασμένος και θα το δείτε με πράξεις στους αγώνες, στο τέλος όλοι θα είναι ευχαριστημενοι μαζί μου”.\nΓια το ότι θα ξαναβρεθεί με τους Λάνγκφορντ και Κάρτερ: “Ο Λάνγκφορντ και ο Κάρτερ είναι καλοί μου φίλοι, όλο το καλοκαίρι μιλούσαμε μέσω ίντερνετ για την επιλογή που θα κάνουμε. Μου δίνει δύναμη που θα έχω μέσα στην ομάδα “δικούς μου ανθρώπους”, πρόκειται για δύο παιδιά “διαμάντια”.\nΓια την θέση που προτιμά: “Η θέση που παίζω είναι κυρίως στο “3”, είμαι ένας παίκτης του προπονητή. Δουλειά μου είναι να σουτάρω καλά την μπάλα, να παίζω καλή άμυνα και να βοηθάω την ομάδα μου στα ριμπάουντ. Με την ομαδική δουλειά όλα θα βγουν στο γήπεδο”.


Κεραμιδόγατος: Υψηλές θερμοκρασίες το επόμενο διήμερο...\nΥψηλές θερμοκρασίες το επόμενο διήμερο...\nΣτους 37 με 38 βαθμούς Κελσίου θα φθάσει ο υδράργυρος αύριο Πέμπτη στις περισσότερες περιοχές της χώρας, ωστόσο -σύμφωνα...\nμε τον διευθυντή του Εθνικού Μετεωρολογικού Κέντρου της ΕΜΥ, Αντώνη Λάλο- η ζέστη θα διαρκέσει μίαμιση ημέρα.\n«Δεν μπορούμε να μιλήσουμε για καύσωνα όταν οι θερμοκρασίες είναι 37-38 βαθμοί στις περισσότερες περιοχές. Νομίζω ότι είναι απλά αρκετά φυσιολογικές τιμές για την εποχή καθώς βρισκόμαστε στον Ιούλιο», είπε ο κ. Λάλος στο ΑΜΠΕ.\nΣυγκεκριμένα, αύριο ο υδράργυρος θα αγγίξει τους 37 - 38 βαθμούς Κελσίου σε αρκετές ηπειρωτικές περιοχές, κυρίως στα ανατολικά της Πίνδου, στη Θεσσαλία, στην ανατολική Στερεά, στην Εύβοια και στην ανατολική Πελοπόννησο.\nΣτην Αθήνα το θερμόμετρο αναμένεται να δείξει 37 βαθμούς, ενώ κοντά στις παραλιακές περιοχές της Αττικής η θερμοκρασία θα είναι 3 με 4 βαθμούς χαμηλότερη. Την Παρασκευή στην Αθήνα ο υδράργυρος είναι πιθανό να ανέβει κι άλλο και να αγγίξει τους 38 βαθμούς.\nΣτην υπόλοιπη Ελλάδα την Παρασκευή η θερμοκρασία θα φθάσει τους 38 - 39 βαθμούς Κελσίου σε ανατολική Στερεά, Εύβοια και ανατολική Πελοπόννησο, ενώ θα αρχίσει να υποχωρεί σε δυτικές και βόρειες περιοχές μέχρι και τη Λάρισα.\nΤο Σάββατο ο υδράργυρος θα καταγράψει πτώση από 3 - 5 βαθμούς. Όπως σημειώνει ο κ. Λάλος, «αν στην Αθήνα την Παρασκευή αγγίξει τους 38 βαθμούς, θα κατέβει στους 34 - 35 το Σάββατο και λίγο πιο κάτω την Κυριακή».\nΤο Σαββατοκύριακο αναμένονται κάποιες βροχές στις βόρειες περιοχές της Ελλάδας, δηλαδή σε Ήπειρο, κεντρική και δυτική Μακεδονία, συννεφιά στις υπόλοιπες δυτικές, κεντρικές και βόρειες περιοχές.\nΌσον αφορά στους ανέμους, «σιγά - σιγά από τα δυτικά και τα βόρεια θα επικρατήσει βόρειο-βορειοδυτικός αέρας και πλέον θα αρχίσει να αποκαθίσταται σαν μελτέμι από τη Δευτέρα». Όπως τονίζει ο κ Λάλος «τις επόμενες 4 - 6 ημέρες δεν φαίνεται να έχουμε κάτι το ακραίο. Θα έχει μελτέμι στο Αιγαίο, που την ημέρα θα αγγίζει τα 5 - 6 μποφόρ και κάποια μέρα ίσως φτάσει έως και τα 7 μποφόρ»...\nΑναρτήθηκε από Κεραμιδόγατος στις 7/13/2016 01:18:00 μ.μ.


Το σχόλιο Τσιόδρα για το φάρμακο που ανέστειλε ο ΠΟΥ | Εφημερίδα "Στόχος" - Stoxos newspaper\nnews4healthΟ εκπρόσωπος του Υπουργείου Υγείας, Σωτήρης Τσιόδρας, σχολίασε την απόφαση του Παγκόσμιου Οργανισμού Υγείας να αναστείλει τις δοκιμές για το φάρμακο της υδροξυχλωροκίνης που δοκιμαζόταν κατά του νέου κορονοϊού. Τι είπε για τον τρόπο που χρησιμοποιήθηκε στην Ελλάδα το φάρμακο.\n«Η θεραπεία του κορονοϊού είναι μία κατάσταση μεγάλης αβεβαιότητας που έχει πολλές πτυχές. Η μελέτη του περιοδικού Lancet βλέπει ότι η βλάβη υπερέχει του οφέλους της χρήσης των φαρμάκων της χλωροκίνης και της υδροξυχλωροκίνης. Το ένα έχει μέσο χρόνο ζωής αρκετό καιρό ενώ το άλλο πολύ λιγότερο. 5 μέρες το ένα και 30-60 μέρες το άλλο. Αυτό σημαίνει ότι μένει και για μεγάλο διάστημα στον οργανισμό σου. Τα φάρμακα αυτά με εργαστηριακά δεδομένα είναι αποτελεσματικά κατά του κορονοϊού. Έχουμε εργαστηριακή υποστήριξη των δεδομένων. Δεν έχουμε ακόμα τυχαιοποιημένα κλινικά δεδομένα. Αυτή η μετα-ανάλυση, λοιπόν, που βγήκε, αναλύει μεγάλη πληροφορία από πολλές περιοχές στον κόσμο. Σε κάποιες περιοχές αναλύει άλλες δόσεις, σε κάποιες περιοχές άλλα θεραπευτικά σχήματα και βλέπει αυτό το σήμα. Ένα σήμα κινδύνου» σχολίασε αρχικά ο καθηγητής Λοιμωξιολογίας.\nΣτη συνέχεια πρόσθεσε ότι «ο ΠΟΥ προσπαθεί κατά κάποιο τρόπο να κάνει μία παύση. Δε τη σταματάει. Ζητάει να αξιολογηθούν ξανά τα δεδομένα από το συγκεκριμένο κλάδο κλινικής μελέτης που κάνει και με άλλα φάρμακα και να δει τι δεδομένα έχει. Γιατί η μελέτη του ΠΟΥ είναι τυχαιοποιημένη κλινική μελέτη. Άρα είναι μία μελέτη που θα μας δώσει δεδομένα τα οποία μπορούμε να πιστέψουμε πολύ περισσότερο από τα δεδομένα του Lancet. Άρα ο ΠΟΥ δεν το σταματάει. Λέει ότι θα το εξετάσω μέχρι να το εξετάσω και να είναι σίγουρο».\nΟι ενέργειες της Ελλάδος μετά την ανακοίνωση του ΠΟΥ\n«Η Ελλάδα έχει υιοθετήσει αυτό το σχήμα στον προστατευτικό της αλγόριθμο και αμέσως με το που δημοσιεύτηκε μελέτη του Lancet, το ίδιο απόγευμα, έστειλα email εγώ και ταυτόχρονα και 3 άλλα μέλη της Επιτροπής ο ένας στον άλλον, στα οποία λέγαμε ότι πρέπει να συνεδριάσουμε εκτάκτως για να δούμε αν αυτά τα δεδομένα είναι αρκετά για να αλλάξουμε τον προστατευτικό μας αλγόριθμο. Θα το συζητήσουμε άμεσα και από σήμερα γίνεται ήδη μία προσπάθεια για τηλεδιάσκεψη.Έχουμε πάρα πολλούς λίγους πια ασθενείς στα νοσοκομεία. Ασθενείς, που έχουν πάρει θεραπεία με αυτό το φάρμακο στα νοσοκομεία δεν υπάρχουν πάρα πολλοί αυτή τη στιγμή» υποστήριξε ο κ. Τσιόδρας αναφορικά με τις ενέργειες που πήρε μετά τη δημοσίευση της μελέτης.\n«Είναι νωρίς να το καταδικάσουμε»\nΓια τη χλωροκίνη σχολίασε επίσης ότι είναι ένα φθηνό φάρμακο που μπορεί να το πάρει κανείς από το στόμα και γι΄αυτό προκρίθηκε από τις περισσότερες χώρες συμπεριλαμβανομένου της Ελλάδας.\nΠρόσθεσε ότι «η πλήρης αξιολόγηση του φαρμάκου θα γίνει με τα αποτελέσματα τυχαιοποιημένων κλικικών δοκιμών αλλά είναι νωρίς να το καταδικάσουμε. Ο ΠΟΥ δεν το καταδίκασε. Απλά έβαλε ένα στοπ μέχρι την αξιολόγηση. Η θεραπεία φαίνεται να κινείται σε δύο επίπεδα. Το ένα είναι ότι μάλλον θα είναι συνδυαστική. Θα περιέχει, δηλαδή, αντιικό και φάρμακα που θα αφορούν την εμφάνιση φλεγμονής και φαίνεται ότι θα είναι χρήσιμη ίσως και πιο πρόωρα. Ακόμα δεν έχει αποδειχτεί. Στις περισσότερες μελέτες η θεραπεία παρεχόταν όταν ο ασθενής βρισκόταν σε βαριά κατάσταση».\nΣχετικά με το αν το φάρμακο βοηθάει ή δε βοηθάει με τα μέχρι στιγμής ελληνικά δεδομένα, ο κ. Τσιόδρας ανέφερε ότι «έχουμε το Μητρώο Ασθενών που έχει ολοκληρωθεί και γρήγορα θα αξιολογηθεί, έχουμε το σύστημα φαρμακοεπαγρύπνησης του ΕΟΦ, όπου έχουν δηλωθεί τυχόν ανεπιθύμητες ενέργειες από φάρμακα που χρησιμοποιήθηκαν αυτόν το καιρό. Μόνο 3 ανεπιθύμητες ενέργειες αφορούσαν τη χλωροκίνη και τη υδροξυχλωροκίνη. Καμία από αυτές δεν είχε καρδιακές επιπλοκές και άλλες 2 αφορούσαν άλλα φάρμακα. Πάντως δεν είχαμε κάποιο σήμα για ανεπιθύμητες ενέργειες από τη χρήση της χλωροκίνης. Μένει να το επιβεβαιώσουμε με την ανάλυση όλων μας των δεδομένων».\nΧρήση του φαρμάκου στην Ελλάδα\nΌσον αφορά την προφυλακτική χορήγηση του φαρμάκου σε υγειονομικούς επισήμανε ότι αυτή έγινε μεμονωμένα, σε εθελούσια βάση, δεν έγινε σε μεγάλο αριθμό ασθενών, επειδή υπάρχει πάντα και ο φόβος όταν δίνεις ένα φάρμακο. Έγινε σε αυστηρά πλαίσια χορήγησης σε κάποιες τοπικές επιδημίες με ασθενείς που είχαν σοβαρά προβλήματα υγείας, όπως τις επιδημίες σε γηροκομεία και σε νεφροπαθείς πάντα με αυστηρή επιτήρηση από το γιατρό χωρίς ανεπιθύμητες ενέργειες και τα αποτελέσματα αξιολογούνται.\nΟ εκπρόσωπος του Υπουργείου Υγείας, τόνισε πάντως, ότι δεν έλαβε το φάρμακο καθώς θεώρησε σκοπιμότερο να πάρει θεραπεία αν εμφανίσει τη νόσο.\nΟ καθηγητής χαρακτήρισε το σύστημα φαρμακοεπαγρύπνησης πολύ σημαντικό ενώ σχολίασε πως για το φάρμακο της ρεμδεσιβίρης που δοκιμάζεται κατά του νέου κορονοϊού εντοπίστηκε μόλις μία ανεπιθύμητη ενέργεια αναφοράς με μικρή ηπατική συμμετοχή.


Microsoft PowerPoint 2016: Επεξεργασία περιεχομένων διαφάνειας - altitude.gr\nIliana Kemeridou - 8 Οκτωβρίου 2019\nΗ παρουσίαση που δημιουργήσαμε σε προηγούμενο άρθρο, περιέχει ήδη διαφάνεια τίτλου, χωρίς όμως να έχει καταχωρημένο κείμενο. Σε αυτό το άρθρο, θα προσθέσετε και θα μορφοποιήσετε τον τίτλο και τον υπότιτλο της διαφάνειάς σας. Η καταχώριση κειμένου στο Microsoft PowerPoint, γίνεται σε πλαίσια κειμένου και όχι απευθείας στη διαφάνεια. Ανάλογα με τη διάταξη της διαφάνειας, το πρόγραμμα εμφανίζει διάφορα πλαίσια κειμένου ή αντικειμένων, σε προκαθορισμένα σημεία της. Τα πλαίσια αυτά χρησιμεύουν ως δεσμευτικά θέσης για την προσθήκη των στοιχείων που θέλετε, και ανάλογα με το είδος τους, έχουν προκαθορισμένες μορφές κειμένου, όπως χρώμα, μέγεθος, κ.λπ.\nΦυσικά μπορείτε να προσθέσετε και νέα πλαίσια κειμένου, αλλά και να τροποποιήσετε ή ακόμη και να διαγράψετε τα υπάρχοντα. Όταν προσθέτετε κείμενο στα πλαίσια κειμένου μιας διαφάνειας, να έχετε κατά νου ότι κάθε διαφάνεια πρέπει να έχει διαφορετικό τίτλο, ώστε να μπορείτε να τις διακρίνετε όταν είναι ορατοί μόνο οι τίτλοι τους. Επίσης, το κείμενο πρέπει να χρησιμοποιείται κυρίως ως υποστήριξη των γραφικών της παρουσίασης και, όπου είναι δυνατόν, να αποφεύγεται. Η χρήση σύντομων και σαφών φράσεων, καθώς και η χρήση λιστών με αρίθμηση ή κουκκίδες, βοηθά στην καλύτερη κατανόηση και αφομοίωση των περιεχομένων της παρουσίασής σας.\nΤώρα θα πληκτρολογήσετε και θα μορφοποιήσετε κείμενο στην πρώτη διαφάνεια, η οποία θα περιέχει τον τίτλο της παρουσίασής σας:\nΑπό το φάκελο Έγγραφα ανοίξτε την παρουσίαση Εκπαιδευτήριο – Knowledge που δημιουργήσαμε στο προηγούμενο άρθρο, η οποία περιέχει ήδη τη διαφάνεια τίτλου.\nΠατήστε στο πλαίσιο με το κείμενο Κλικ για προσθήκη τίτλου.\nΤο πλαίσιο επιλέγεται και το σημείο εισαγωγής εμφανίζεται στο κέντρο του.\nΠληκτρολογήστε το κείμενο Knowledge και πατήστε έξω από το πλαίσιο.\nΓια να καταχωρίσετε τον υπότιτλο, πατήστε στο πλαίσιο με το κείμενο Κλικ για προσθήκη υπότιτλου, και πληκτρολογήστε το κείμενο Εκπαιδευτήριο Πληροφορικής.\nΚατά την προσθήκη κειμένου στις διαφάνειες των παρουσιάσεών σας, πολλές φορές χρειάζεται να επεξεργαστείτε το κείμενο, είτε προσθέτοντας νέο είτε διαγράφοντας το υπάρχον. Για να εξοικειωθείτε με τις δυνατότητες αυτές, θα αλλάξετε τον υπότιτλο της διαφάνειάς σας από Εκπαιδευτήριο Πληροφορικής σε Εκπαιδευτικό Κέντρο Πληροφορικής.\nΗ διαδικασία της διαγραφής κειμένου είναι απλή. Για να διαγράψετε μεμονωμένους χαρακτήρες, τοποθετήστε το σημείο εισαγωγής στο πλαίσιο κειμένου που περιέχει τους χαρακτήρες και στη συνέχεια χρησιμοποιείστε τα πλήκτρα Backspace και Delete. To Backspace διαγράφει στα αριστερά του σημείου εισαγωγής, ενώ το Delete διαγράφει το χαρακτήρα που βρίσκεται στα δεξιά του. Για να διαγράψετε τους χαρακτήρες ήριο από τη λέξη Εκπαιδευτήριο, τοποθετήστε το σημείο εισαγωγής πριν από τον χαρακτήρα ή της λέξης Εκπαιδευτήριο και πατήστε το πλήκτρο Delete τέσσερις φορές. Θα μπορούσατε επίσης να τοποθετήσετε το σημείο εισαγωγής στο τέλος της λέξης Εκπαιδευτήριο και να πατήσετε το πλήκτρο Backspace 4 φορές.\nΓια να προσθέσετε στον υπότιτλο της διαφάνειάς σας τους χαρακτήρες ικό μετά από τους χαρακτήρες Εκπαιδευτ και τη λέξη Κέντρο πριν από τη λέξη Πληροφορικής, αρκεί να κάνετε τα εξής:\nΤοποθετήστε το σημείο εισαγωγής μετά τους χαρακτήρες Εκπαιδευτ, πατώντας μία φορά με το ποντίκι.\nΠληκτρολογήστε το κείμενο ικό και προσθέστε ένα κενό διάστημα πατώντας το πλήκτρο Διαστήματος.\nΠληκτρολογήστε τη λέξη Κέντρο.\nΚαθώς πληκτρολογείτε κάθε χαρακτήρα, το υπάρχον κείμενο στα δεξιά του σημείου εισαγωγής μεταφέρεται μία θέση προς τα δεξιά.\nΕπιλογή περιεχομένων διαφάνειας\nΓια να εκτελέσετε μια ενέργεια στο κείμενο μιας διαφάνειας, για παράδειγμα να διαγράψετε ή να μορφοποιήσετε κείμενο, πρέπει πρώτα να το επιλέξετε. Πιο συγκεκριμένα, μπορείτε να επιλέξετε τα εξής στοιχεία:\nΤο τμήμα κειμένου ενός πλαισίου κειμένου\nΌλα τα περιεχόμενα ενός πλαισίου κειμένου\nΌλα τα περιεχόμενα της διαφάνειας\nΕπιλογή τμήματος των περιεχομένων ενός πλαισίου κειμένου\nΓια να επιλέξετε ένα τμήμα των περιεχομένων ενός πλαισίου κειμένου, για παράδειγμα τους χαρακτήρες Know στο πλαίσιο κειμένου του τίτλου, ακολουθήστε τα επόμενα βήματα:\nΠατήστε στο εσωτερικό του πλαισίου του τίτλου.\nΤο πλαίσιο κειμένου εμφανίζεται με διακεκομμένη γραμμή περιγράμματος και οκτώ λαβές αλλαγής μεγέθους.\nΤοποθετήστε το σημείο εισαγωγής πριν από το Κ.\nΠατήστε το αριστερό πλήκτρο του ποντικιού και σύρετε προς τα δεξιά, έως ότου επιλέξετε τους τέσσερις πρώτους χαρακτήρες.\nΕπιλογή όλων των περιεχομένων ενός πλαισίου κειμένου\nΓια να επιλέξετε όλα τα περιεχόμενα ενός πλαισίου κειμένου, όπως για παράδειγμα τα περιεχόμενα του πλαισίου κειμένου του τίτλου, χρειάζεται να κάνετε τα εξής:\nΠατήστε στο πλαίσιο του τίτλου.\nΗ διακεκομμένη γραμμή περιγράμματος του πλαισίου μετατρέπεται σε συνεχή. Αυτό σας ενημερώνει ότι έχετε επιλέξει το πλαίσιο και όλα τα περιεχόμενά του.\nΈνας άλλος τρόπος να επιλέξετε όλα τα περιεχόμενα ενός πλαισίου κειμένου, είναι να τοποθετήσετε το σημείο εισαγωγής πριν από τον πρώτο χαρακτήρα του κειμένου και, στη συνέχεια, να πατήσετε το αριστερό πλήκτρο του ποντικιού και να σύρετε έως ότου επιλεγεί και ο τελευταίος χαρακτήρας.\nΕπίσης, μπορείτε να πατήσετε στο εσωτερικό του πλαισίου κειμένου, να πατήσετε στο κουμπί Επιλογή στην ομάδα Επεξεργασία της καρτέλας Κεντρική, και στη συνέχεια να διαλέξετε Επιλογή Όλων.\nΕπιλογή όλων των περιεχομένων μιας διαφάνειας\nΓια να επιλέξετε όλα τα περιεχόμενα μιας διαφάνειας, όπως για παράδειγμα και τα δύο πλαίσια κειμένου της διαφάνειας του παραδείγματός σας, κάνετε τα εξής:\nΠατήστε σε ένα κενό σημείο της διαφάνειας ώστε να μην περιέχεται το σημείο εισαγωγής σε κάποιο πλαίσιο κειμένου.\nΠατήστε στο κουμπί Επιλογή στην ομάδα Επεξεργασία της καρτέλας Κεντρική και διαλέξτε την εντολή Επιλογή όλων από το υπομενού που εμφανίζεται.\nΕπίσης μπορείτε να επιλέξετε όλα τα περιεχόμενα μιας διαφάνειας πατώντας το συνδυασμό πλήκτρων Ctrl + A.\nTagged Altitude, Edit Slide Contents, How to, Microsoft, Office, PowerPoint, Επεξεργασία περιεχομένων διαφάνειας


Max Blue Heavy Duty φιλτροθήκη κεντρικής παροχής νερού για φυσίγγια Big Blue μήκους 10″. Είναι κατάλληλη για βιομηχανική, επαγγελματική και οικιακή χρήση.\nΣυνδέσεις 1″ NPT.\nΠίεση λειτουργίας max. 8 bar.\nΘερμοκρασία λειτουργίας max. 55 oC.\nΦιλτροθήκη βαρέως τύπου Max Blue Heavy Duty με μπλε αδιάφανο δοχείο και κεφαλή από πολυπροπυλένιο. Δέχεται φυσίγγια διαμέτρου 4,5″ τύπου Big Blue μήκος 10″ όλων των τύπων (σωματιδίων, ενεργού άνθρακα, ρητίνης κλπ) τα οποία μπορούν να αντικατασταθούν πολύ γρήγορα και εύκολα. Είναι κατάλληλα για βιομηχανική, επαγγελματική και οικιακή χρήση.\nΚωδικός Συνδέσεις (inches) Μήκος (inches) Διάμετρος (inches) Δοχείο\nFMAX1010B 1″ NPT 10″ 4,5″ Μπλέ\nΣυνδέσεις In/Out: Ορειχάλκινo σπείρωμα 1″ NPT\nΦυσίγγια: Οποιοδήποτε Big Blue 4,5″ φυσίγγιο μήκους 10″\nΣτην συσκευασία δεν περιλαμβάνεται το ανταλλακτικό φυσίγγιο “cartridges”.


«Έφυγε» σε ηλικία 88 ετών ο Θανάσης Γιαννακόπουλος – Μαλεβιζιώτης\n«Έφυγε» σε ηλικία 88 ετών ο Θανάσης Γιαννακόπουλος\nΤο τελευταίο διάστημα ο Θανάσης Γιαννακόπουλος, θείος του ισχυρού άνδρα της ΚΑΕ Παναθηναϊκός Δημήτρη Γιαννακόπουλου, αντιμετώπιζε σοβαρά προβλήματα υγείας. Είχε υποστεί βαρύ θρομβωτικό αγγειακό εγκεφαλικό επεισόδιο και νοσηλευόταν, όπως αναφέρει το iefimerida.gr.\nΟ γεννηθείς το 1931 Θανάσης Γιαννακόπουλος δραστηριοποιήθηκε επιχειρηματικά στο χώρο του φαρμάκου, ιδρύοντας μαζί με τον αδελφό του Παύλο τη ΒΙΑΝΕΞ, τη μεγαλύτερη φαρμοκοβιομηχανία στην Ελλάδα.\nΑδέλφια του ο Παύλος Γιαννακόπουλος (όπως προαναφέρθηκε), ο Κώστας Γιαννακόπουλος και η Βασιλική. Ο Παύλος και ο Κώστας Γιαννακόπουλος έφυγαν μάλιστα πέρυσε από τη ζωή, με μικρή χρονική διαφορά.\nΟ εκλιπών Θανάσης Γιαννακόπουλος ασχολήθηκε ενεργά και με τον Παναθηναϊκό.\nΟ Θανάσης Γιαννακόπουλος είχε διατελέσει για αρκετά χρόνια σύμβουλος της ΕΠΟ. Από το 1992 υπήρξε συνιδιοκτήτης της ομάδας μπάσκετ του Παναθηναϊκού μαζί με τον αδερφό του Παύλο αλλά το 2012 παρέδωσε την διοίκηση στον γιο του αδερφού του Παύλου, Δημήτρη. Ανέλαβε την προεδρία των ερασιτεχνικών τμημάτων του Παναθηναϊκού από το 1999 έως το 2009. Επίσης υπήρξε πρόεδρος του επαγγελματικού τμήματος βόλεϊ ανδρών του Παναθηναϊκού την περίοδο 2008-09. Ηταν αγαπητός σε όλο τον ελληνικό αθλητισμό και είχε σε όλες τις ομάδες μεγάλες συμπάθειες παρά τον παρορμητικό χαρακτήρα του.\nΕτικέτες: Θανάσης Γιαννακόπουλοςθάνατος\nΤραγωδία στο Αρκαλοχώρι – Έπεσε στο πηγάδι και πνίγηκε\nΜοιραίο το βραδινό μπάνιο για 48χρονο στη Σητεία


Hellenic Volleyball League - Ο Παναθηναϊκός αιφνιδιάστηκε αλλά κράτησε το τρίποντο με τον Παμβοχαϊκό\nΟ Παναθηναϊκός αιφνιδιάστηκε αλλά κράτησε το τρίποντο με τον Παμβοχαϊκό\nΟπως η Κηφισιά έτσι και ο Παναθηναϊκός δυσκολεύτηκε για να νικήσει το μαχητικό Παμβοχαϊκό στον δεύτερο αγώνα για τον Β΄όμιλο του Λιγκ Καπ Νίκος Σαμαράς που έγινε απόψε στο Ζηρίνειο.\nΗ ομάδα του Βραχατίου με μπροστάρη τον Ηρακλή Παπαδόπουλο προηγήθηκε 1-0 σετ αλλά στη συνέχεια ο Παναθηναϊκός πήρε τον έλεγχο της υποδοχής, βρήκε ρυθμό και έφτασε δίκαια στη νίκη με τρίποντο που του δίνει και την πρωτιά στον Β΄όμιλο. Η πρώτη θέση και η πρόκριση στα ημιτελικά θα κριθεί στον αγώνα της Κυριακής με την Κηφισιά.\nΣτο 1ο σετ από το 8-6 ο Παμβοχαϊκός είχε προβάδισμα δύο πόντων ενώ στο 14-16 ο Ηρακλής Παπαδόπουλος με δύο άσσους και δύο κόντρα επιθέσεις έκανε σερί 4-0 για το 20-14. Οι πράσινοι δεν αντέδρασαν και με τον Παπαδόπουλο να μην κόβεται με τίποτα ο Παμβοχαϊκός πήρε άνετα το σετ 25-19.\nΟ Παναθηναϊκός μπήκε εντυπωσιακά στο 2ο σετ. Με το σερβίς του Γιάκομπσεν προηγήθηκε 5-1 ενώ στη συνέχεια ήταν η σειρά του Ράπτη να εκτοξεύσει τη διαφορά στο 12-2. Η υποδοχή πέταξε λευκή πετσέτα και οι πράσινοι με νέο σερί 7-0 έκλεισαν το σετ 25-06.\nΣτο 3ο σετ ο Παναθηναϊκός με τους Ανδρεόπουλο, Ράπτη να σηκώνουν το παιχνίδι πήρε από την αρχή διαφορά ασφαλείας 3-4 πόντων που την συντήρησε σε όλη τη διάρκεια του σετ το οποίο και έκλεισε με επίθεση του Στάροβιτς.\nΟ Δανός Γιάκομπσεν με το σερβίς του έφερε τον Παναθηναϊκό στο 5-0 με το ξεκίνημα του 4ου σετ. Ο Παμβοχαϊκός πάλεψε για να κλείσει τη διαφορά αλλά χωρίς αποτέλεσμα καθώς το μπλοκ και οι κόντρα επιθέσεις κράτησαν την διαφορά και ο αγώνας τελείωσε με χαμένο σερβίς του Παπαδόπουλου.\n1ο σετ: 6-8, 13-16, 15-21, 19-25\n2ο σετ: 8-2, 16-04, 21-06, 25-06\n3ο σετ: 8-5, 16-12, 21-16, 25-21\n4o σετ: 8-3, 16-11, 21-17, 25-18\n*Οι πόντοι του Παναθηναϊκού προήλθαν: 5 άσσοι, 50 επιθέσεις, 11 μπλοκ, 28 λάθη αντιπάλων και του Παμβοχαϊκού προήλθαν: 2 άσσοι, 44 επιθέσεις, 2 μπλοκ, 22 λάθη αντιπάλων.\nΤα σετ: 3-1 (19-25, 25-06, 25-21, 25-18) σε 97΄.\nΠΑΝΑΘΗΝΑΪΚΟΣ (Δημήτρης Ανδρεόπουλος): Γιάκομπσεν 6π., (1/1επ., 3 μπλοκ, 2 άσσοι), Στάροβιτς 13 (11/23επ., 1 μπλοκ, 1 άσσος), Ρανγκέλ 5 (3/8επ., 2 μπλοκ), Ανδρεόπουλος 13 (10/17επ., 3 μπλοκ, 52%υπ., 35%αρ.), Ανδρεόπουλος 13 (10/17επ., 3 μπλοκ, 52%υπ., 35%αρ.), Ράπτης 19 (16/27επ., 1 μπλοκ, 2 άσσοι, 50%υπ., 27%αρ.), Πελεκούδας 9 (8/11επ, 1 μπλοκ) / Ζήσης (λ. - 67%υπ., 11%αρ.), Πανταλέων, Παλαιολόγος.\nΓ.Α.Σ.ΠΑΜΒΟΧΑΪΚΟΣ (Νίκος Νεόφυτος): Δρογκάρης, Παπαδόπουλος 17 (14/32επ., 1 μπλοκ, 2 άσσοι), Κανέλλος 8 (7/11επ., 1 μπλοκ), Λάππας 6 (6/13επ., 60%επ., 40%αρ.), Παπαδόπουλος Π. 8 (8/14, 60%υπ., 20αρ.), Μάμαλης 4 (4/6επ.) / Αχιλλεόπουλος (λ. - 44%υπ., 22%αρ.), Μακρυγιάννης 3 (3/6επ.), Γαβριήλ, Κοτσιάκης 2 (2/9επ.).\nΟ κεντρικός του Παναθηναϊκού Παναγιώτης Πελεκούδας είπε: «Δεν ήμασταν καλοί στο 1ο σετ. Μπήκαμε πολύ χαλαρά και αυτό μας κόστισε ένα σετ. Από το δεύτερο σετ βρήκαμε το ρυθμό μας και πήραμε τη νίκη. Αύριο με την Κηφισιά είναι ένα άλλο ματς. Θέλουμε τη νίκη πρώτα για τους εαυτούς μας και φυσικά για την ομάδα μας και αν είναι να μας οδηγήσει στα ημιτελικά καλώς να έρθει και η πρόκριση».\nΟ προπονητής του Παμβοχαϊκού Νίκος Νεόφυτος: «Αυτή που είδατε είναι μία ομάδα που έχει κάνει πέντε προπονήσεις. Όχι μόνο είμαι ευχαριστημένος από την εικόνα που βγάλαμε αλλά και ενθουσασμένος με την προσπάθεια των παιδιών. Εννιά σετ ήταν πολλά για μας αλλά μας βοήθησαν πολύ προπονητικά. Ηταν ένα καλό τεστ για να μετρήσουμε τις δυνάμεις μας. Θέλω να ξέρουν όλοι και ειδικά ο φίλαθλος κόσμος του Βραχατίου πως αυτή την αποστολή που αναλάβαμε θα την βγάλουμε εις πέρας με επιτυχία και αυτό που κάνουμε το κάνουμε με αγάπη, όρεξη και μεράκι».\n20.00: Παναθηναϊκός Α.Ο. - Γ.Α.Σ.Παμβοχαϊκός 3-1 (19-25, 25-06, 25-21, 25-18)\n1. Παναθηναϊκος Α.Ο. 1 3 (3-1)\n2. A.O.Π.Κηφισιάς 1 2 (3-2)\nMore in this category: « Ανδρεόπουλος, Πανταλέων: «Ο Παναθηναϊκός πρωταγωνιστής στο νέο ανταγωνιστικό πρωτάθλημα» Ο Παναθηναϊκός πρώτος στην Κηφισιά και πήρε μαζί του στα ημιτελικά και τον Φοίνικα »


Κέικ με Μους Γιαουρτιού και Ζελέ Φράουλας - Κοπιάστε .. στην Κουζίνα μου\n“Χριστός Ανέστη!” – Χρόνια Πολλά σε όλους μας με υγεία και χαρά.\nΦέτος θα γιορτάσουμε το Πάσχα στην Αθήνα. ΄Εστω και στο μικρό μας το μπαλκόνι θα ψήσουμε το αρνάκι μας και το κοκορέτσι.\nΞύπνησα πολύ πρωί και ακόμη όλοι κοιμούνται και είπα να γράψω κάτι στα γρήγορα για να σας ευχηθώ με ένα δροσερό κέικ που έφτιαξα χθες.\nΤο γλυκό γίνεται πολύ εύκολα και εάν δεν θέλετε να ακολουθήσετε το δύσκολο τρόπο να τα κάνετε όλα μόνοι σας, μπορείτε να χρησημοποιήσετε έτοιμο παντεσπάνι ή μπισκότα σαβουαγιάρ και έτοιμο ζελέ αλλά ο συνδυασμός των ζελέδων με χυμούς φρέσκων φρούτων δεν συγκρίνεται.\nΤο γλυκό δεν είναι δύσκολο να γίνει απλώς θέλει αρκετό χρόνο για να πήξει η κρέμα και ο ζελές. Κατά τα άλλα θα γίνει σε τέσσερα στάδια γι’ αυτό καλό είναι να γίνει από την προηγουμένη.\nΞεκινάμε με το πανεσπάνι. Αυτή τη φορά δεν το έκοψα στη μέση αλλά το έβαλα ολόκληρο και το πότισα με συρόπι για να γίνει μαλακό και αφράτο. Μετά πρόσθεσα τη μους γιαουρτιού και αφού έπηξε τότε έβαλα το ζελέ φράουλας, τον οποίο είχα φτιάξει με μία σάλτσα φράουλας. Σήμερα πρωί-πρωί έφτιαξα τη συντιγύ και το στόλισα.\nΤο γλυκό μπορούμε να το σερβίρουμε όπως είναι μόνο του ή όταν είναι μια ωραία ζεστή μέρα σαν τη σημερινή θα ταίριαζε και λίγο παγωτό στο πλάι.\nΚέικ με Μους Γιαουρτιού και Ζελέ Φράουλας, Συνταγή της Ήβης\n1/2 κούπα συρόπι (ή συρόπι από γλυκό του κουταλιού)\n600 γραμμάρια φράουλες (σε δύο δόσεις)\n1 δόση κρέμα σαντιγύ\n12 φύλλα ζελατίνης (ή 2 φακελάκια)\nΑνακατεύουμε το χυμό λεμονιού με το γάλα και την κρέμα γάλακτος και το αφήνουμε στην άκρη για μισή ώρα.. (Θα φαίνεται σαν να έχει κόψει το γάλα).\nΒάζουμε τα φύλλα ζελατίνης σε ένα μπωλ με νερό να μαλακώσουν.\nΖεσταίνουμε το γάλα με την κρέμα γάλακτος μαζί με τη ζάχαρη και το μέλι. Προσθέτουμε τη βανίλια και ανακατεύουμε. Πριν να αρχίσει να βράζει βάζουμε τα φύλλα ζελατίνης (χωρίς το νερό) και ανακατεύουμε μέχρι να διαλυθούν. Αποσύουμε από τη φωτιά μέχρι να κρυώσει και τότε ανακατεύουμε μέσα το γιαούρτι. Βάζουμε την κρέμα στο ψυγείο μέχρι να αρχίσει να πήζει.\n1 φακελάκι ζελατίνη (ή 6 φύλλα)\nΠλένουμε και κόβουμε τις φράουλες σε μικρά κομματάκια. Τις βάζουμε σε αντικολλητικό τηγάνι με τη ζάχαρη και 1/3 κούπας νερό (από τα 500 ml). Τα ανακατεύουμε μέχρι να λιώσουν οι φράουλες και να γίνει σαν σάλσα.\nΕν τω μεταξύ με το υπόλοιπο νερό διαλύουμε τη ζελατίνη και όταν η σάλτσα είναι έτοιμη τη ρίχνουμε μέσα και ανακατεύουμε. Την βγάζουμε από τη φωτιά και την αφήνουμε να κρυώσει.\nΣυναρμολογώντας το γλυκό\nΜόλις βγει το παντεσπάνι από το φούρνο το βρέχουμε με το συρόπι και το αφήνουμε να το απορροφήσει.\nΌταν κρυώσει, βγάζουμε το τσέρκι και αναποδογυρίζουμε το γλυκό σε πιατέλα. Αφαιρούμε τη λαδόκολλα και ξαναβάζουμε το τσέρκι χωρίς να το σφίξουμε. Κόβουμε τις φράουλες σε λεπτά φετάκια και τα βάζουμε στο πλάι, γύρω-γύρω και τότε ξανακλείνουμε το τσέρκι. Αφού ήδη έχει πήξει η μους την ξανακτυπάμε στο μίξερ να αφρατέψει και τη ρίχνουμε πάνω στο παντεσπάνι. Τη βάζουμε στο ψυγείο να πήξει.\nΌταν αρχίσει ο ζελές να πήζει τον ρίχνουμε πάνω από την κρέμα και αφήνουμε το γλυκό στο ψυγείο όλο το βράδυ.\nΑφαιρούμε το τσέρκι και στολίζουμε με τη σαντιγύ και μερικές φράουλες που έχουμε κρατήσει.\nΑυτό το γλυκό σίγουρα αξίζει όλο τον κόπο γιατί είναι πεντανόστιμο!\nIts Pleasure to go through your weblog.The above content articles is rather outstanding, and I actually enjoyed peeing movies reading your weblog and points that you expressed. I really like to arrive back over a typical basis,post a lot more on the subject.Thanks for sharing...keep writing!!!\nΕύχομαι Χρόνια Πολλά. Να είσαι καλά να μας γεμίζεις ωραίες συνταγές! Να χαίρεσαι την οικογένεια σου! Φιλιά πολλά Γιώτα!\nΓιώτα μου, ευχαριστώ πολύ. Χρόνια Πολλά και εσύ να χαίρεσαι τη δική σου οικογένεια.


Στη Ρόδο Καντζούρης και παίκτες! - Δημοκρατική της Ρόδου\nΣτη Ρόδο Καντζούρης και παίκτες!\nΣτη Ρόδο βρίσκεται ο Ηλίας Καντζούρης, καθώς και οι περισσότεροι παίκτες του Κολοσσού εν όψει της νέας αρχής που θα γίνει στο ”Βενετόκλειο”… Ο προπονητής του Κολοσσού αφίχθηκε στο νησί και αύριο θα περιμένει τους παίκτες του στο «Βενετόκλειο» για το ξεκίνημα της προετοιμασίας εν όψει της νέας αγωνιστικής περιόδου. Οι «θαλασσί» θα έχουν μπροστά τους λιγότερο από ένα μήνα προκειμένου να προετοιμαστούν εν όψει του πρώτου επίσημου αγώνα με τον Ολυμπιακό (για το κύπελλο Ελλάδας) στις 18 Σεπτεμβρίου. Βέβαια το ζητούμενο για τους Ροδίτες δεν είναι αυτό το παιχνίδι, αλλά να είναι έτοιμοι στην πρεμιέρα του νέου πρωταθλήματος. Για να συμπληρωθεί το ρόστερ της ομάδας απομένει μόνο η απόκτηση ενός Αμερικανού σέντερ και η επίσημη ανακοίνωση της συμφωνίας με τον 29χρονο Νίκο Καμπούρη, που αγωνιζόταν στην αναπτυξιακή ομάδα του Ολυμπιακού. Η «μηχανή» του Κολοσσού παίρνει μπροστά, οι στόχοι είναι μεγαλύτεροι από πέρσι.\nΞεκίνησε με απουσίες ο Κολοσσός! Το απόγευμα της Τρίτης ξεκίνησε έστω και με απουσίες η προετοιμασία της…\nΣτο Μουζάκι ο Κολοσσός Στο Μουζάκι βρίσκεται από χθες αργά το βράδυ η αποστολή του Κολοσσού...…


Η Britney Spears άλλαξε μετά από χρόνια τα μαλλιά της | Ομορφιά Ειδήσεις\nΗ Britney Spears άλλαξε μετά από χρόνια τα μαλλιά της\nΗ pop star το πήρε απόφαση και έκοψε επιτέλους αφέλειες.\nΓΡΑΦΕΙ: MISSBLOOM TEAM 17-06-2020\nΌσο glamorous και να είναι η δουλειά σου, οι ανασφάλειες πάντα βρίσκουν τον τρόπο να τρυπώσουν στο μυαλό σου. Case point η Britney Spears, η οποία πριν μερικούς μήνες -και εν μέσω της κρίσης της πανδημίας- αποκάλυψε πως πάντα ένιωθε ανασφαλής με το μέτωπό της.\n«Το ξέρω ότι χρειάζομαι αφέλειες», είπε στο Instagram. «Σταμάτησα να έχω αφέλειες στην τρίτη δημοτικού και το θυμάμαι σαν να ήταν χθες... ήταν σπουδαίο πράγμα να αφήσω ακάλυπτο το μέτωπό μου... μόνο οι όμορφες κοπέλες στη δύση το έκαναν αυτό, και εγώ ποτέ δεν ένιωθα αρκετά όμορφη», συνέχισε. «Πήγα σε ένα πρακτορείο μοντέλων αλλά δεν ήμουν αρκετά όμορφη, οπότε επέστρεψα σπίτι και είπα ' ίσως μπορώ να είμαι σαν τα άλλα κορίτσια και να δείξω το μέτωπό μου'. Το έκανα, και έδειχνα τόσο άσχημη, αλλά πίστευα ότι ήμουν υπέροχη».\nShe bangs | Αυτές οι celebrities απογείωσαν τις αφέλειες\nΤελικά η πριγκίπισσα της pop αποφάσισε να επιστρέψει στο old school κούρεμά της και έκοψε και πάλι αφέλειες, αλλάζοντας το hair look της μετά από αρκετό καιρό. «Το έκανα. Επιτέλους έκοψα αφέλειες ????????♀???????????????????????????? !!!!!!», έγραψε στη λεζάντα της bikini selfie που ανέβασε.\nΗ χρυσαφί απόχρωση των μαλλιών της ταιριάζει εξαιρετικά με την επιδερμίδα της, ενώ οι messy μακριές αφέλειές της συνθέτουν το ιδανικό low-maintenance look για τώρα το καλοκαίρι. Εγκρίνουμε!\nΗ Khloé Kardashian άλλαξε τα μαλλιά της και έγινε πραγματικά αγνώριστη\nΔες το νέο της look:\nLife Κυρ, 14 Φεβ 2021\nJustin Timberlake | Η συγγνώμη στη Britney Spears


ΑΚΑΔΗΜΙΑ ΒΟΛΕΪ – Σελίδα 3 – ΑΕΚ – Αθλητική Ένωση Κωνσταντινουπόλεως\nΑΚΑΔΗΜΙΑ ΒΟΛΕΪ • ΒΟΛΕΪ ΓΥΝΑΙΚΩΝ • ΝΕΑ\nΜία νίκη και δύο ήττες σημείωσαν τα τμήματα της Ακαδημίας Βόλεϊ Κοριτσιών της ΑΕΚ. Συγκεκριμένα, η Κ18 επικράτησε της Νέας Μάκρης με 3-0 σετ και συνέχισε την πορεία της στη Β’ Φάση, ωστόσο τα δύο τμήματα των Παγκορασίδων ηττήθηκαν με 3-0 σετ από Γαλάτσι και Βύρωνα. Όλα τα τμήματα υποδομής...\nΤην ήττα με 3-0 σετ (25-06, 25-14, 25-15) γνώρισαν οι Παίδες της Ακαδημίας Βόλεϊ από τον Πανερυθραϊκό σε εκτός έδρας αγώνα για την 4η αγωνιστική της Β’ Φάσης (θέσεις 1-6) του Πρωταθλήματος ΕΣΠΑΑΑ. Η “Ένωση” μετράει 2 νίκες και 2 ήττες, ενώ βρίσκεται στην 4η θέση η οποία οδηγεί...\nΜε 3-0 σετ ηττήθηκαν οι Κορασίδες της ΑΕΚ από τον Ηρακλή Κηφισιάς στο πλαίσιο της 6ης αγωνιστικής της Β’ Φάσης 1-24. Οι “κιτρινόμαυρες” έμεινενα έτσι 6 βαθμούς μακριά από τη 2η θέση που οδηγεί στην επόμενη φάση, ενώ απομένουν 4 αγωνιστικές για το φινάλε. Όλα τα τμήματα της...\nΜία νίκη και μία ήττα σημείωσαν τα τμήματα της Ακαδημίας Βόλεϊ Αγοριών της ΑΕΚ το Σαββατοκύριακο 25-26/01. Συγκεκριμένα, οι Έφηβοι επικράτησαν εντός έδρας με 3-0 σετ της ΑΕ Αμπελοκήπων για την 13η αγωνιστική του Πρωταθλήματος της ΕΣΠΑΑΑ. Αντίθετα, οι Παίδες, ηττήθηκαν με 1-3 από τους Νέους Βύρωνα...\nΜία νίκη και δύο ήττες σημείωσαν τα τμήματα της Ακαδημίας χάντμπολ της ΑΕΚ. Συγκεκριμένα, οι Παίδες ηττήθηκαν εκτός έδρας από το Κορωπί με 43-38 σε ένα πολύ δυνατό παιχνίδι με ιδιαίτερες συγκινήσεις. Αυτή ήταν η δεύτερη ήττα στη Β’ Φάση για τους “κιτρινόμαυρους” του Σπύρου...


Περισσότερο σχολείο, λιγότερες εξετάσεις :: left.gr\n20:13 | 11.09.2016\nΧτυπάει αύριο το κουδούνι για τη νέα χρονιά - Για πρώτη φορά μετά από πολλά χρόνια βιβλία, δάσκαλοι και καθηγητές θα βρίσκονται στις τάξεις από την πρώτη μέρα\nΈνα Δημοτικό με Αγγλικά και Πληροφορική σε κάθε τάξη, που δεν θα εξαντλεί τους μαθητές έως τις 14.00, αλλά θα δίνει τη δυνατότητα για εγγραφή στο ολοήμερο σε όλους, ώστε να μπορούν να μένουν και να μελετούν εκεί έως τις 16.00, ένα Γυμνάσιο που δεν θα βασίζεται στις εξετάσεις, τα τεστ και τα διαγωνίσματα κι ένα Λύκειο με ύλη μειωμένη, με πανελλαδικές εκτός του σχολικού έτους· ένα σχολείο “ποιότητας και ισότητας”, όπως λένε από το υπουργείο Παιδείας, διαφορετικό, όπως κάθε χρονιά ανοίγει αύριο το πρωί τις πόρτες του για τον καθιερωμένο αγιασμό.\nΧιλιάδες προσλήψεις έχουν γίνει πριν από το πρώτο κουδούνι, περισσότερες από κάθε άλλη χρονιά, με έμφαση στην Πρωτοβάθμια Εκπαίδευση, εκεί όπου υπήρχαν τα μεγαλύτερα κενά. Οι δάσκαλοι φαίνεται πως φέτος θα υποδεχθούν τους μαθητές στις αίθουσες. Το “στοίχημα τριακονταετίας”, που δειλά ειπώθηκε πρώτη φορά λίγο πριν το καλοκαίρι, φαίνεται πως φέτος θα επιτευχθεί.\nΤο μεγαλύτερο στοίχημα, πάντως, θα αφορά τους μαθητές που θα βρεθούν αντιμέτωποι όχι μόνο με μια διαφορετική διάρθρωση στο πρόγραμμα σπουδών τους, αλλά και με μια νέα λογική για το τι σημαίνει σχολείο. Λιγότερη πίεση, λιγότερες εξετάσεις, περισσότερη εμβάθυνση.\nΣτα Δημοτικά η μεγαλύτερη αλλαγή αφορά το πρόγραμμα. Οι μαθητές θα σχολούν στις 13.15 και οι ώρες διδασκαλίας την εβδομάδα θα είναι 30. Ήδη από την Α' τάξη όλοι οι μαθητές θα κάνουν συν μια ώρα Πληροφορική και Αγγλικά. Μια ώρα Μαθηματικά επιπλέον θα διδάσκεται σε κάθε τάξη. Ακόμη και στα πενταθέσια και τετραθέσια σχολεία της επαρχίας όλοι θα κάνουν δεύτερη ξένη γλώσσα. Μόνο η λειτουργία των μονοθέσιων, διθέσιων και τριθέσιων δημοτικών σχολείων παραμένει ως έχει χωρίς καμία διαφοροποίηση. Από τις 13.15 έως τις 16.00 θα λειτουργεί το ολοήμερο πρόγραμμα με μελέτη, σίτιση και επιλογή ενός επιπλέον μαθήματος. Ολοήμερα τμήματα θα μπορούν να συσταθούν και σε νηπιαγωγεία, τα οποία έτσι κι αλλιώς ανοίγουν τις πόρτες τους και για προνήπια.\nΣτα Γυμνάσια θα γίνουν οι μεγαλύτερες αλλαγές. Το σχολικό έτος θα διαιρείται σε δύο τετράμηνα, στο τέλος των οποίων θα γίνονται οι προαγωγικές, μόνο όμως σε Νεοελληνική Γλώσσα και Λογοτεχνία, Μαθηματικά, Φυσική και Ιστορία. Τα υπόλοιπα μαθήματα θα εξετάζονται με ωριαία διαγωνίσματα ή ολιγόλεπτα τεστ και οι εργασίες σταδιακά θα ενταχθούν στον προγραμματισμό των μαθημάτων. Η διδακτέα ύλη των μαθημάτων έχει μειωθεί, το ίδιο και η ύλη για τις εξετάσεις. Όσο για τη διδασκαλία των μαθημάτων, θα είναι μία ώρα λιγότερη Αρχαία Ελληνικά (πρωτότυπο κείμενο) σε κάθε τάξη, συν μία ώρα Γλωσσικής Διδασκαλίας στην Α' Γυμνασίου, καθόλου Οικιακή Οικονομία στη Β' Γυμνασίου και μία ώρα λιγότερη Βιολογία και Γεωγραφία στην Α' τάξη.\nΣτα Λύκεια η ύλη θα είναι μειωμένη (εκτός των μαθημάτων που εξετάζονται πανελλαδικά) σύμφωνα με τις οδηγίες του ΙΕΠ, που αναμένεται να φτάσουν στα σχολεία με την έναρξη των μαθημάτων. Από τη φετινή σχολική χρονιά οι Πανελλαδικές εξετάσεις θα αποσυνδεθούν από το Λύκειο, όπως έχει προαναγγελθεί, και θα γίνονται μετά τις ενδοσχολικές, ως ένα πρώτο βήμα για την αποδέσμευσή τους από την εξεταστικοκεντρική λογική. Μέσα στο 2017, σύμφωνα με πληροφορίες, αναμένεται να θεσμοθετηθεί η πλήρης αναβάθμιση των δύο τελευταίων τάξεων του Λυκείου, που θα αφορά τη διάρθρωση των μαθημάτων και την μεταρρύθμιση του συστήματος ένταξης στην Τριτοβάθμια Εκπαίδευση. Ήδη έχει συσταθεί ομάδα εργασίας στο υπουργείο Παιδείας, όμως όποιες αλλαγές ψηφιστούν θα εφαρμοστούν σε βάθος τριετίας.\n“Επιστρέφουμε σε μια κανονικότητα προ πολλών ετών”\nΛίγα 24ωρα πριν από το άνοιγμα των σχολείων ο υπουργός Παιδείας Νίκος Φίλης επανέλαβε (στο Κανάλι της Βουλής) πως “η εικόνα εκατοντάδων δημοτικών και νηπιαγωγείων που δεν λειτουργούσαν επί τόσα χρόνια για δέκα ημέρες στην αρχή δεν υπάρχει φέτος. Επιστρέφουμε σε μια κανονικότητα προ πολλών ετών”. “Έχει υπάρξει πρόνοια, έχουμε κάνει προσλήψεις” προσέθεσε. “Θα περίμενε κανένας τη ΔΟΕ να εκτιμήσει αυτό το μήνυμα, να δει την πρώτη ημέρα τι γίνεται, να δει αν λέμε ψέματα και μετά ας κάνει απεργία. Γιατί τόσο βιαστική κίνηση;” συνέχισε.\nΌμως οι δάσκαλοι θα απεργήσουν την Πέμπτη. Κινητοποιήσεις προαναγγέλλουν και διάφοροι σύλλογοι αναπληρωτών. «Τα κενά καλύφθηκαν για το σχολείο Φίλη, όχι για το σχολείο που θέλουμε» είπε ο πρόεδρος της ΔΟΕ Θανάσης Κικίνης. Οι αντιδράσεις είναι πάντα αναμενόμενες πριν από το πρώτο κουδούνι. Το ίδιο όμως και τα θετικά σχόλια.\n“Η φετινή χρονιά σε σχέση με την περσινή -όπου οι πρώτες προσλήψεις αναπληρωτών έγιναν στις 27 Σεπτεμβρίου- αλλά και με όλες τις προηγούμενες των τελευταίων χρόνων διαφέρει σημαντικά και είναι πολύ καλύτερη ως προς την έγκαιρη πραγματοποίηση των υπηρεσιακών μεταβολών και την κάλυψη των κενών στα σχολεία της Πρωτοβάθμιας Εκπαίδευσης” έγραψε μέσα στην εβδομάδα ο αιρετός του Κεντρικού Υπηρεσιακού Συμβουλίου της Πρωτοβάθμιας Δημήτρης Μπράτης. “Η πρώτη φάση των προσλήψεων είναι η μεγαλύτερη των τελευταίων χρόνων -κάτι που για χρόνια ήταν ζητούμενο- κι αυτό είναι πολύ θετικό γιατί έτσι και τα κενά καλύπτονται έγκαιρα και οι αδικίες μεταξύ των αναπληρωτών περιορίζονται” τόνισε.\nΠερίπου 2.500 εκπαιδευτικοί αναμένεται να υπηρετήσουν στην παράλληλη στήριξη -κι ας έλεγαν πολλοί ότι καταργείται- και πάνω από 9.000 συνολικά στην Ειδική Αγωγή. Ένα μεγάλο ποσοστό έχει ήδη προσληφθεί, σύμφωνα με τη νομοθεσία του 2001, για πρώτη φορά.\nΟι αλλαγές στην ύλη Γυμνασίων και Λυκείων\n* Αντίστοιχη των δυνατοτήτων των μαθητών/τριών κάθε ηλικίας, δηλαδή συμβατή με τη μαθησιακή ετοιμότητά τους (κατανοησιμότητα) και τα ενδιαφέροντά τους.\n* Εφικτή ολοκλήρωσή της εντός των ωρών που διατίθενται για το συγκεκριμένο μάθημα.\n* Μείωσή της, προκειμένου να υπάρξει χρόνος μέσα στη χρονιά για την ενεργητική συμμετοχή των μαθητών.\n* Περιορισμός της μετωπικής διδασκαλίας, διερευνητική μάθηση, ομαδοσυνεργατική μέθοδος, μέθοδος επίλυση προβλήματος.\n* Δραστηριότητες, project και πηγές συμπληρωματικού διδακτικού υλικού.\n* Εμβάθυνση σε συγκεκριμένα ζητήματα.\n* Περιορισμός θεματικών επαναλήψεων εντός του ίδιου γνωστικού αντικειμένου από τάξη σε τάξη ή από κεφάλαιο σε κεφάλαιο.\ntags: σχολείο, εξετάσεις


Πέραμα: 12χρονη εξουδετέρωσε τον επίδοξο βιαστή της [vid] | Flash.gr\nFlash.gr / Viral / Πέραμα: 12χρονη εξουδετέρωσε τον επίδοξο βιαστή της [vid]\nΠέραμα: 12χρονη μαθήτρια εξουδετέρωσε 25χρονο που της επιτέθηκε\nΠέραμα 12χρονη: Ατρόμητη αποδείχτηκε μια μαθήτρια όταν της επιτέθηκε ένας 25χρονος. Όλα ξεκίνησαν όταν το κορίτσι επέστρεφε στο σπίτι της στο Πέραμα με το τοπικό λεωφορείο. Μέσα σε αυτό, βρισκόταν ένας 25χρονος ο οποίος την παρακολουθούσε. Όταν η κοπέλα κατέβηκε, ο άνδρας την ακολούθησε με σκοπό να την κακοποιήσει (-)ουαλικά.\nΗ ίδια δήλωσε στο STAR: «Ξαφνικά με έπιασε στο στήθος, εγώ πανικοβλήθηκα δεν ήξερα τι να κάνω, του έχωσα μια κλωτσιά μέσα στα μούτρα, ζαλίστηκε, μετά του έχωσα και δυο γροθιές έπεσε πάνω στο αμάξι, έβαλα τις φωνές βγήκε η μάνα μου έξω και μετά άρχισε και έτρεχε πανικοβλημένος». «Φοβήθηκα πανικοβλήθηκα δεν ήξερα τι να κάνω. Ήταν στο ύψος του μπαμπά μου, αλλά εγώ μέσα στην ταραχή μου δεν τον πρό(-)α, ήταν γύρω 24 – 25 ετών. Δεν τον είχαμε ξαναδεί», συμπλήρωσε.\nΟ νεαρός, ο οποίος προσπάθησε να διαφύγει, λίγη ώρα αργότερα συνελήφθη από την ασφάλεια Περάματος. Μάλιστα, οι αστυνομικοί έμειναν άναυδοι όταν διαπίστωσαν ότι ο ύποπτος ήταν μελανιασμένος από τα χτυπήματα της μικρής.\nΣημειώνεται πως η μικρή είναι αθλήτρια του Κουνγκ Φου.


«Δεν ήθελα να του κάνω κακό»: Τι είπε στις Αρχές ο 35χρονος που σκότωσε και έκαψε τον νονό του - CNN.gr\nΑνανεώθηκε: Δευτέρα, 28 Σεπτεμβρίου 2020 08:48\nΤις άγνωστες λεπτομέρειες που τον οδήγησαν να σκοτώσει τον ηλικιωμένο νονό του, μέσα στο σπίτι του στο Πέραμα και μετά να βάλει και φωτιά στο πτώμα για να εξαφανίσει τα ίχνη του, περιέγραψε στους αστυνομικούς μετά τη σύλληψή του ο 35χρονος δράστης.\nΔεν δίστασε να περιγράψει ό,τι ακριβώς έγινε μέσα στο σπίτι του θύματος στο Πέραμα ξεκινώντας από το πώς εισέβαλε στη μονοκατοικία του ηλικιωμένου.\n«....Έτσι πήγα στην κουζίνα και πήρα ένα μεγάλο κουζινομάχαιρο και μετά κρύφτηκα στο μπάνιο. Ήθελα να φύγω από το σπίτι αλλά δεν είχα τρόπο. Ο νονός μου, αφού μπήκε στο σπίτι, πήγε μέσα στο υπνοδωμάτιό του, έβγαλε τα ρούχα του και μετά πήγε και τάισε τις γάτες του. Μετά ήρθε προς το μπάνιο που είχα κρυφτεί εγώ. Με το που με είδε, φώναξε δυνατά. Εγώ από την ταραχή μου, με το που τον είδα, τον έσπρωξα με το αριστερό μου χέρι στον διάδρομο έξω από το μπάνιο. Αυτός έπεσε στο πάτωμα. Με το που έπεσε, μου έπιασε το πόδι και τότε με το μαχαίρι που είχα πάρει από την κουζίνα τον χτύπησα, αν δεν κάνω λάθος, δύο φορές στο στήθος και στο λαιμό. Λυπάμαι πάρα πολύ για αυτό.»\nΟ δράστης είπε ότι ήταν η «κακια η ώρα» που τον οδήγησε στο έγκλημα.\nΑμέσως μετά ο δράστης έβαλε φωτιά στο σπίτι για να χαθούν τα ίχνη του, ενώ άρπαξε και το ΙΧ του θύματος. Λίγη ώρα αργότερα, στο Σχιστό, του έβαλε φωτιά για να το εξαφανίσει όμως στην προσπάθειά του έπαθε εγκαύματα που τον οδήγησαν συο νοσοκομείο. Τότε άρχισε να ξετυλίγεται το κουβάρι για τη λύση της υπόθεσης για τους αξιωματικούς του ανθρωποκτονιών.\nΕΛΛΑΔΑ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ\t· ΕΓΚΛΗΜΑ\t· ΔΡΑΣΤΗΣ\t· ΠΕΡΑΜΑ\t· ΣΧΙΣΤΟ